Puthiyaseithi | புதிய செய்தி ...விறுவிறு செய்திகளுடன்... Kalviseithi...
மத்திய மேற்கு வங்கக் கடலில் மேலடுக்கு சுழற்சி தமிழகம், புதுவையில் கனமழை பெய்ய வாய்ப்பு சென்னை வானிலை ஆய்வு மைய இயக்குநர் தகவல்
மத்திய மேற்கு வங்கக் கடலில் மேலடுக்கு சுழற்சி தமிழகம், புதுவையில் கனமழை பெய்ய வாய்ப்பு சென்னை வானிலை ஆய்வு மைய இயக்குநர் தகவல் | மத்திய மேற்கு வங்கக் கடலில் ஏற்பட்டுள்ள மேலடுக்கு சுழற்சி காரணமாக தமிழகம் மற்றும் புதுச்சேரியில் அடுத்த 2 நாட்களுக்கு பரவலாக மழையும், ஓரிரு இடங்களில் கனமழையும் பெய்ய வாய்ப்புள்ளது என தெரிவிக்கப்பட்டுள்ளது. இந்த ஆண்டு தமிழகம் முழுவதும் வரலாறு காணாத வறட்சி நிலவியது. இதனால் மாநிலம் முழுவதும் கடும் குடிநீர் தட்டுப்பாடு ஏற்பட்டது. தற்போது தென்மேற்கு பருவமழை கேரளத்தில் தொடங்கியுள்ளது. தமிழகத்திலும் கடந்த இரு நாட்களாக பரவலாக மழை பெய்து வருகிறது. மத்திய வானிலை ஆய்வு மையம், இந்த ஆண்டு நாடு முழுவதும் தென்மேற்கு பருவமழை இயல்பை ஒட்டியே இருக்கும் என்று அறிவித்துள்ளது. தென்மேற்கு பருவக் காற்றால் சென்னையில் கடந்த திங்கள்கிழமை நள்ளிரவு, செவ்வாய்க்கிழமை பிற்பகலில் நல்ல மழை பெய்தது. இது தொடர்பாக சென்னை வானிலை ஆய்வு மைய இயக்குநர் எஸ்.பாலசந்திரன் நேற்று கூறியதாவது: கடந்த 30-ம் தேதி கேரளத்தில் தென்மேற்கு பருவமழை தொடங் கியது. கடந்த சில நாட்களாக தென்மேற்கு பருவக் காற்று தென் தமிழகம் மற்றும் டெல்டா மாவட்டங்கள் வரை பரவி, அப்பகுதியில் நல்ல மழையை கொடுத்து வருகிறது. தற்போதைய நிலவரப்படி, தென்மேற்கு பருவக் காற்று தமிழகம் முழுவதும் பரவியுள்ளது, தமிழகத்தையும் தாண்டி ஆந்திர மாநிலத்தை நோக்கி செல்கிறது. இந்த சூழலில், மத்திய மேற்கு வங்கக் கடல் பகுதியில் வளிமண்டல மேலடுக்கு சுழற்சி உருவாகியுள்ளது. இதனால் தமிழகம் மற்றும் புதுச்சேரியில் பரவலாக மழை பெய்யக்கூடும். ஓரிரு இடங்களில் கனமழையும் பெய்ய வாய்ப்புள்ளது. தென்மேற்கு பருவமழையை பொறுத்தவரை தமிழகத்துக்கு அதிக மழை கிடைக்காது. தற்போது தென்மேற்கு பருவக் காற்று தமிழகம் முழுவதும் பரவியதால், வளிமண்டல மேலடுக்கு சுழற்சி ஏற்பட்டு மழை பெய்கிறது. அடுத்த சில தினங்களில் தென்மேற்கு பருவக்காற்று ஆந்திராவை நோக்கி சென்றதும், மீண்டும் வெயில் கொளுத்த வாய்ப்பு உள்ளது. காலை 8.30 மணிக்கு எடுக்கப்பட்ட மழை அளவின்படி, அதிகபட்சமாக உத்திரமேரூரில் 11 செமீ, ஆலங்காயத்தில் 9 செமீ, வானூர், செங்கத்தில் தலா 6 செமீ, மரக்காணம், போளூர், வாணியம்பாடியில் தலா 5 செமீ, பெரம்பலூர், வேலூர், சிவகங்கையில் தலா 4 செமீ, குடியாத்தம், பெரும்புதூர், செங்குன்றம், தாம்பரம், பண்ருட்டி, மதுராந்தகத்தில் தலா 3 செமீ மழை பதிவாகியுள்ளது. சென்னையில் வானம் பொதுவாக மேகமூட்டத்துடன் காணப்படும். நகரின் சில பகுதி களில் மிதமான மழை பெய்யக் கூடும். இவ்வாறு அவர் கூறினார்.
# பொது அறிவு தகவல்கள்
தொடக்கப்பள்ளி ஆசிரியர்களைப் பதறவைத்த தமிழக அரசின் சுற்றறிக்கை
 தொடக்கப்பள்ளி ஆசிரியர்களைப் பதறவைத்த தமிழக அரசின் சுற்றறிக்கை | தமிழகத்தில் இடைநிலை ஆசிரியர்களுக்கு, தொடக்கப் பள்ளி தலைமை ஆசிரியர் பதவி உயர்வு வரும்போது, சொந்தக் காரணங்களுக்காக 3 ஆண்டுகளுக்கு அந்தப் பதவி உயர்வை தற்காலிகமாக நிறுத்தக் கோரலாம் என்ற சலுகை இருக்கிறது. அந்த 3 ஆண்டுகள் கழித்து பதவி உயர்வு தராமல், 4-ம் ஆண்டில் பதவி உயர்வு தரும் நிலை தற்போது உள்ளது என்று பதவி உயர்வுக்காகத் தகுதி பெற்ற ஆசிரியர்கள் புலம்புகிறார்கள். இதுகுறித்து நம்மிடம் பேசிய தமிழ்நாடு தொடக்கப்பள்ளி ஆசிரியர் மன்ற மாநிலத் துணைச் செயலாளர் நா.சண்முகநாதன், "தமிழகத்தில் தொடக்கப் பள்ளிகளில் இடைநிலை ஆசிரியர்களாகப் பணிபுரிவோருக்கு, அந்தந்த ஒன்றியத்தில் உள்ள காலி பணியிடங்களின் அடிப்படையில் முன்னுரிமை கொடுத்து தலைமை ஆசிரியர் பதவி உயர்வு வழங்கப்படும். இது வழக்கமாக நடந்துவரும் நடைமுறை. பொதுவாக, ஒவ்வொரு ஒன்றியத்திலும் ஆண்டுக்கு ஒன்று அல்லது இரண்டு தலைமை ஆசிரியர் பதவி உயர்வு பணியிடம் வரும். சில ஆண்டுகள் வராது. இதற்காக இடைநிலை ஆசிரியர்கள் சுமார் 20 ஆண்டுகளுக்கு மேல் காத்திருக்க வேண்டும். பதவி உயர்வுக்கான அறிவிப்புகள் …
பாலியல் விவகாரத்தில் யார், யாருக்கு தொடர்பு போலீஸ் விசாரணையில் பேராசிரியை நிர்மலா தேவி வெளியிட்ட திடுக்கிடும் தகவல்
பாலியல் விவகாரத்தில் யார், யாருக்கு தொடர்பு போலீஸ் விசாரணையில் பேராசிரியை நிர்மலா தேவி வெளியிட்ட திடுக்கிடும் தகவல் | அருப்புக்கோட்டை தனியார் கல்லூரியில் 4 மாணவிகளை தவறாக வழி நடத்த முயன்றதாக கைது செய்யப்பட்டுள்ள பேராசிரியை நிர்மலா தேவியை பின்னால் இருந்து இயக்கியவர்கள் யார் என்ற திடுக்கிடும் தகவல் போலீஸ் விசாரணையில் தெரிய வந்துள்ளது. பேராசிரியை விருதுநகர் மாவட்டம் அருப்புக்கோட்டை தேவாங்கர் கலைக்கல்லூரியில் கணிதத்துறை பேராசிரியையாக பணியாற்றி வந்தவர் நிர்மலாதேவி (வயது 47). இவர் கடந்த 2008-ம் ஆண்டு இந்த கல்லூரியில் பணியமர்த்தப்பட்டுள்ளார். அருப்புக்கோட்டை அருகே உள்ள ஆத்திப்பட்டி காவியா நகரில் குடியிருந்து வருகிறார். இவருடைய கணவர் சரவண பாண்டியன். வெளி நாட்டில் வேலை பார்த்து திரும்பிய இவர் தற்போது ஒப்பந்தகாரராக உள்ளார். இவர்களுக்கு 2 பெண் குழந்தைகள் உள்ளனர். மூத்தமகள் சென்னையில் உள்ள தனியார் பல் மருத்துவகல்லூரியில் படித்து வருகிறார். கணவன்-மனைவி இடையே கருத்து வேறுபாடு காரணமாக சரவணபாண்டியன் தனது 2 மகள்களுடன் தனியாக வசித்து வருகிறார். கைது நிர்மலாதேவி தேவாங்கர் கலைக்கல்லூரியில் இறுதி…
அனைவருக்கும் கல்வி இயக்கம் சார்பில் நடத்தப்படும் மாற்றுத்திறன் குழந்தைகள் பள்ளியில் சிறப்பாசிரியர் பணிக்கு விண்ணப்பிக்கலாம்
அனைவருக்கும் கல்வி இயக்கம் சார்பில் நடத்தப்படும் மாற்றுத்திறன் குழந்தைகள் பள்ளியில் சிறப்பாசிரியர் பணிக்கு விண்ணப்பிக்கலாம் | முதன்மைக் கல்வி அலுவலருக்கு ஏப்.4-க்குள் அனுப்ப அறிவுறுத்தல் அனைவருக்கும் கல்வி இயக்கம் சார்பில் நடத்தப்படும் மாற்றுத்திறனுடைய குழந்தைகளுக்கான பள்ளியில் சிறப்பாசிரியராக பணியில் சேர விண்ணப்பிக்கலாம். இதுதொடர்பாக சென்னை மாநகராட்சி வெளியிட்ட செய்திக்குறிப்பில் கூறியிருப்பதாவது: சென்னை மாவட்ட அனைவருக்கும் கல்வி இயக்கம் சார்பில் மாற்றுத்திறனுடைய குழந்தைகளுக்கான உள்ளடக்கிய கல்வித் திட்டம் செயல்படுத்தப்பட்டு வருகிறது. அதில் மாற்றுத்திறனுடைய குழந்தைகளுக்கு சிறப்புப் பயிற்சி அளிப்பதற்காக முற்றிலும் தற்காலிகமாக, மாதம் ஒன்றுக்கு ரூ.16 ஆயிரம் மதிப்பூதியம் அடிப்படையில் பள்ளி மேலாண்மைக் குழுக்கள் வாயிலாக 3 சிறப்பாசிரியர்கள் தெரிவு செய்யப்பட உள்ளனர். எனவே, ஏதேனும் ஒரு பட்டம் மற்றும் முதுநிலை கல்வியியல் அல்லது இளநிலை கல்வியியல் பட்டம் அல்லது இடைநிலை ஆசிரியர் பட்டயம் பெற்றிருப்பவர்கள் விண்ணப்பிக்கலாம். விருப்பம் உள்ளவர்கள், கல்வித்தகுதி மற்றும் அனுபவச் சான்றிதழ் நகல்களுடன், கூ…
அரசு பள்ளிகளுக்கு மட்டுமல்ல தனியார் பள்ளிகளுக்கும் கோடை விடுமுறை பொருந்தும் அமைச்சர் கே.ஏ.செங்கோட்டையன் பேட்டி
அரசு பள்ளிகளுக்கு மட்டுமல்ல தனியார் பள்ளிகளுக்கும் கோடை விடுமுறை பொருந்தும் அமைச்சர் கே.ஏ.செங்கோட்டையன் பேட்டி | அரசு பள்ளிகளுக்கு மட்டுமல்ல தனியார் பள்ளிகளுக்கும் கோடை விடுமுறை பொருந்தும் என்று அமைச்சர் கே.ஏ.செங்கோட்டையன் கூறினார். தமிழகம் முழுவதும் அம்மா டிரஸ்ட் என்ற பெயரில் நடமாடும் மருத்துவமனை வாகனம் அறிமுகப்படுத்தப்பட்டுள்ளது. அந்த வகையில் திருப்பூரில் இந்த நடமாடும் மருத்துவ வாகனம் மக்கள் பயன்பாட்டிற்கு விடப்பட்டுள்ளது. இந்த மருத்துவ வாகன மூலம் திருப்பூர் அரசு போக்குவரத்து கழக பணிமனை அருகில் மருத்துவ முகாம் தொடங்கியது. பள்ளி கல்வித்துறை அமைச்சர் கே.ஏ.செங்கோட்டையன் கலந்து கொண்டு நடமாடும் தொடர் மருத்துவ முகாமையும், நுரையீரல் பரிசோதனை முகாமை கால்நடை பராமரிப்புத்துறை அமைச்சர் உடுமலை கே.ராதாகிருஷ்ணனும் தொடங்கி வைத்தனர். பின்னர் அமைச்சர் கே.ஏ.செங்கோட்டையன் நிருபர்களுக்கு பேட்டியளித்தார். அப்போது அவர் கூறியதாவது:- தமிழக மக்களின் நலனுக்காக அரசு பல்வேறு நடவடிக்கைகளை மேற்கொண்டு வருகிறது. குறிப்பாக தமிழகத்தில் அம்மா டிரஸ்ட் என்ற பெயரில் நடமாடும் மருத்துவமனை வாகனம் தொடங்கப்பட்டுள்ளது. இது ம…
பிளஸ்-1, பிளஸ்-2 மாணவர்களுக்கு கோடை விடுமுறை பொருந்தாது - அமைச்சர் கே.ஏ.செங்கோட்டையன்
பிளஸ்-1, பிளஸ்-2 மாணவர்களுக்கு கோடை விடுமுறை பொருந்தாது: 9, 10, பிளஸ்-1 மற்றும் பிளஸ்-2 மாணவ-மாணவிகளுக்கு இன்டர்நெட் வசதியுடன் கூடிய ஸ்மார்ட் வகுப்புகள் - மைச்சர் செங்கோட்டையன் தகவல் ஈரோடு மாவட்டம் கோபி முருகன்புதூரில் அமைச்சர் கே.ஏ.செங்கோட்டையன் செய்தியாளர்களிடம் பேசுகையில், மறைந்த முன்னாள் முதல்வர் ஜெயலலிதா வழியில் முதல்வர்எடப்பாடி பழனிசாமி, ஓ.பன்னீர்செல்வம் தலைமையிலான தமிழக அரசு சிறப்பாக செயல்பட்டு வருகிறது. பள்ளிக்கல்வி துறைக்கு மட்டும் ரூ.27 ஆயிரத்து 205 கோடி ஒதுக்கப்பட்டு உள்ளது. வருகிற 21-ஆம் தேதி முதல் பள்ளிக்கூடங்களுக்கு கோடை விடுமுறை அளிக்க வேண்டும் என்று அரசு ஆணை பிறப்பித்துள்ளது.ஆனால், பிளஸ்-1 வகுப்பில் இருந்து பிளஸ்-2 செல்லும் மாணவ-மாணவிகளுக்கு சிறப்பு வகுப்புகள் நடைபெற உள்ளதால் கோடை விடுமுறை அவர்களுக்கு பொருந்தாது. கோடை விடுமுறை முடிந்து பள்ளிகள் வருகிற ஜூன் 1-ஆம் தேதி திறக்கப்படும். அதற்கு முன்னதாக வருகிற 2-ஆம் தேதி முதல் அரசு பள்ளிக்கூடங்களில் மாணவர் சேர்க்கை நடைபெறும்.அரசு நிர்ணயித்ததை விட தனியார் பள்ளிக்கூடங்கள் அதிககட்டணம் வசூலித்தால் இதுபற்றி முன்னாள் நீதிபதி தல…


சாதனா பக்கங்கள்.

பிப்ரவரி 17, 2018 மார்ச் 23, 2018 · 1 பின்னூட்டம் ·
வழக்கம் போல், தற்கொலை செய்து கொள்ளலாமா என்று யோசித்துக்கொண்டிருக்கும்போது தான் முழுவதுமாய் கண்ணாடி போடப்பட்ட அந்த ஜன்னலை உற்றுப் பார்த்தார். அதில் நந்தையொன்று மெதுவாக – மிக மெதுவாக – ஊர்ந்துகொண்டிருப்பது தெரிந்தது. அதனருகினில் சென்று பார்த்தபோது, நல்லவேளை… கண்ணாடிக்கு வெளிப்பக்கமாய்த்தான் அது இருந்தது. தனது வலது கையின் கட்டைவிரலுக்கு அடுத்துள்ள விரலினால் கண்ணாடியைத் தேய்த்து நத்தையை உசுப்பினார். அது தன்னுடைய உணர்கொம்புகளிலாலான தலையைத் தூக்கி அப்படியே நின்றுவிட்டு பின்னர் மீண்டும் தன்னுடைய பயணத்தைத் தொடரலாயிற்று.
எத்தனை மணிநேரமென்று சரியாகத் தெரியவில்லையென்றாலும் நேற்றிலிருந்து மழையானது ஒரு பிடிவாதத்துடன் கொட்டிக்கொண்டிருக்கின்றது. அதன் காரணமாகத்தான் நத்தையும் வந்திருக்கவேண்டும். இந்த வருடத்துக்கான மழைக்காலம் தொடங்கி இது மூன்றாவது நந்தை. முதலில் வந்தது இதைவிட சற்றுப் பெரியது. உடல் முழுவதும் ஒருவித பச்சை நிறமாயிருந்தது. கூடும் பெரிது. இரண்டாவது நத்தை, இதனைப் போன்றே அளவுடையது. ஆனால், அதன் உணர்கொம்புகளானது சம அளவிலில்லாமல் ஒன்று பெரிதாகவும், மற்றது சிறிதாகவுமிருந்தன.
நவம்பர் 18, 2017 நவம்பர் 19, 2017 · பின்னூட்டமொன்றை இடுக ·
 என்பதை உறுதிப்படுத்திக்கொள்ள வேண்டும். இந்த இரவு நேரத்தில் சுறாக்களும் அலைந்துகொண்டிருக்கும். முன்னொரு தடவையும் இப்படித்தான் நிகழ்ந்தது. மீனென்று நினைத்து வலையை ஒரு திட்டமிடலின்றி இழுத்திருக்கின்றார். சுறா இவரைநோக்கி பாய்வதற்குச் சரியாக இரண்டு வினாடிகளுக்கு முன்புதான் வரவிருக்கும் ஆபத்துப்பற்றிச் சிந்தித்தார். தன்னை நோக்கிப் பாய்ந்து வந்த சுறாவின் முகத்தை இரண்டு கைகளினாலும் தள்ளிவிட்டு குபீரென்று அப்பாற் பாய்ந்தார். அந்தச் சின்னப் படகின் பின்பக்கத்தில் விழுந்த சுறா, ஒரு விபரிக்க முடியாத மூர்க்கத் தனத்தோடு எம்பியெம்பிக் குதித்துக் கொண்டிருந்தது. முதலில் அச்சமடைந்த தாவீது பிற்பாடு ஒரு நிலைக்கு வந்தார். பலத்தில் தன்னைவிட சுறாவே பெரியது என்று தெரிந்திருந்தும் அவர் பயப்படவில்லை. சண்டைபோடும் தோரணையோடு கைகள் இரண்டையும் முன்னுக்கு நீட்டிக்கொண்டு திமிறிக்கொண்டிருக்கும் சுறாவையே பார்த்துக் கொண்டிருந்தார். சுறாவின் துடிப்பில் படகு கவிழ்ந்து விடுமோ என்று நினைத்தார். (மேலும்…)
ஓகஸ்ட் 13, 2017 ஓகஸ்ட் 15, 2017 · பின்னூட்டமொன்றை இடுக ·
மிக நீண்ட நாட்களுக்குப் பிறகு தற்போதுதான் முகப்புத்தகத்தை மறுபடியும் ரீஆக்டிவேட் செய்திருந்தார் சயந்தன். இன்றுதான் “சரஹாவும்” வந்தார். பாவித்து சிலமணிநேரத்திலேயே மறுபடியும் முகப்புத்தகத்தை டீஆக்டிவேட் செய்துவிட்டார். என்னவாகயிருக்கும் யாரும் கேட்கக் கூடாததைக் கேட்டு விட்டார்களோ
யதார்த்தன்: >> நான் சயந்தன்ர அந்தரங்க காரியதரிசி எண்டு எப்ப சொன்னனான். <<
அகநாழிகையில் வெளிவந்த உங்களின் மிக ரகசிய இயக்கம் படித்தேன். புனைபெயரில் எழுதியிருந்தாலும் மொழியின் லாவகத்தை வைத்து நீங்கள்தானெனக் கண்டுபிடித்தேன். அருமை தொடர்ந்து எழுதுங்கள்.
யதார்த்தன்: >> மன்னிக்கவும்… அது தர்முபிரசாத் எழுதிய கதை. << (மேலும்…)
ஜூலை 7, 2017 ஜூலை 7, 2017 · பின்னூட்டமொன்றை இடுக ·
மிகவும் நல்ல கதை. பல இடங்களில் கத்தரி போட்டிருந்தால், இன்னும் சிறப்பாக வெளிப்பட்டிருக்கும். இந்தக் கத்தரி கூட பொருத்தமான வார்த்தையல்ல. இது எனது பார்வை மட்டுந்தானே. வேணுமானால்ச் சீர்மைப்படுத்தல் என்று வைத்துக்கொள்ளுங்கள். நீங்கள் வார்த்தைகளை அபரிமிதமாகப் பயன்படுத்துபவர் என்பதை உங்கள் தலைப்பே வாசகனுக்குக் காட்டிக் கொடுத்துவிடும். அதைத் -தொலைந்துபோன சிறிய பைபிள்- என்பதோடேயே நிறுத்தியிருக்கலாம். ரஷ்யப் பெயர்கள் “விளாடிமிர்” என்றுதான் இருக்கும். நீங்கள் “விளாடிமின்” என்று எழுதுவது பொருத்தமாயில்லை. “மவுண்ட் பேட்டன்”, “ஐன்ஸ்டைன்” இவர்களது மொழிகள் படைப்புடன் தேவையில்லை. எதுக்கு சப்போர்ட்டுக்கா
ஜூன் 3, 2017 ஜூன் 3, 2017 · பின்னூட்டமொன்றை இடுக ·
சுவிஸர்லாந்தின் சூரிச் நகரில் இம்மாதம் (மே) 7ந் திகதி நடைபெற்ற 33வது பெண்கள் சந்திப்பில் ஆக்காட்டி வெளியிட்டிருந்த ‘கத்னா’ குறித்த நேர்காணல், சிறுகதை, கட்டுரை மற்றும் ஃபேஸ்புக் பதிவுகளின் தொகுப்பாக வழங்கப்பட்ட பிரசுரத்தின் PDF வடிவத்தைக் கீழ்வரும் இணைப்பில் பதிவிறக்கிக் கொள்ளலாம்.
புத்தரின் இசை, மற்றும் குற்றவுணர்வு.
ஏப்ரல் 28, 2017 ஏப்ரல் 28, 2017 · பின்னூட்டமொன்றை இடுக ·
சில வருடங்களுக்கு முன்னர், நண்பர்கள் சிலருடன் இமயமலையின் அடிவாரத்தில் தங்கியிருந்தேன். அப்போது ஒரு பௌத்த துறவியைச் சந்திக்க நேர்ந்தது. உண்மையில் அப்போது எனக்கு பௌத்தம் குறித்து எந்தவொரு ஈடுபாடும் கிடையாது. சித்தார்த்தன் குறித்த தகவல்களே எனக்குள் பல கேள்விகளை எழுப்பியிருந்தன. ஒரு மிகப்பெரும் செல்வந்தர் ஒரே நொடியில் எல்லாவற்றையும் துறந்துவிட்டு துறவியாக மாறிவிட முடியுமா எது அவரை அவ்வாறு செய்யத் தூண்டியது எது அவரை அவ்வாறு செய்யத் தூண்டியது
ஆனால், இவற்றுக்கெல்லாம் பதில் கிடைத்தாற்போல் இருந்தது நான் இமயமலையில் சந்திக்க நேர்ந்த அந்தத் துறவியின் சந்திப்பு. “ சித்தத்தின் நிலைகளுக்கெல்லாம் மனமே முன்னோடி. அவை மனத்திலிருந்து உண்டானவை. மனமே எல்லாவற்றுக்கும் மேலாக நிற்கிறது. தீய எண்ணத்தோடு ஒருவன் பேசினாலென்ன, செயல்புரிந்தாலென்ன வண்டிச் சக்கரம் மாட்டின் அடியைத் தொடர்ந்து செல்வது போலத் துன்பம் அவனைத் தொடர்ந்து செல்லும்.” என்று கூறும் அவர், உலகெங்கும் சென்று தம்ம பதத்தினைப் பற்றி விளக்கிக் கூறுகின்றார். அவர் எந்த நாடுகளுக்குச் செல்கின்றாரோ அந்த நாடுகளிருந்து மட்டுமில்லாமல் பக்கத்து நாடுகளிலிருந்தும் அவரின் உரையைக் கேட்பதற்காக மக்கள் கூட்டம் கூட்டமாக வந்து விடுகின்றார்கள். மலேசியாவில் பிறந்து, லண்டன் கல்லூரியொன்றில் கல்வி கற்றவரான அவருக்கு எட்டு மொழிகளில் பரிச்சியம். தமிழ் உட்பட. (மேலும்…)
ஏப்ரல் 23, 2017 ஏப்ரல் 23, 2017 · பின்னூட்டமொன்றை இடுக ·
ஒரு நீலப்பறவை வெளியேற முயல்கிறது.
ஆனால், நான் மிகவும் கடுமையானவொரு தொனியில்
நீ இங்கேயேயிரு; ஏனெனில், மற்றவர் உன்னைப்பார்க்க
ஒரு நீலப்பறவை வெளியேற முயல்கிறது.
ஆனால் நானோ அதன்மீது மதுவினை ஊற்றுகின்றேன். (மேலும்…)
பக்கம்1 பக்கம்2 … பக்கம்11 அடுத்து →


மிட்டாதாரர் | தமிழ் வரையரைகள் - Oxford Living Dictionaries

எங்கள் இணைய தளத்தில் நீங்கள் பெறும் அனுபவத்தை மேம்படுத்துவதற்காக, குக்கீகளைப் பயன்படுத்துவோம். எங்கள் இணைய தளத்தைத் தொடர்ந்து பயன்படுத்துவதன் மூலம், நாங்கள் குக்கீகளைப் பயன்படுத்துவதை ஏற்கிறீர்கள். எப்போது வேண்டுமானாலும் உங்கள் குக்கீ அமைப்புகளை நீங்கள் மாற்றிக்கொள்ளலாம்.தொடர்கமேலும் கண்டறிக
தமிழ் மிட்டாதாரர் யின் அர்த்தம்
(முன்பு) கிராமத்தில் வசித்துக்கொண்டு பெரிய அளவில் உள்ள, தனக்குச் சொந்தமான நிலத்தை விவசாயம் செய்துவந்தவர்.
உங்கள் புதிய இலவச கணக்கை உருவாக்கவும்
இதில் மிகவும் பிரபலம்: உலகம்


Tamil translation of “Borges and I ” | thamilnayaki

“போர்ஹேயும் நானும்” ஜோர்ஜ் லூயி போர்ஹே
போர்ஹே என்று அறியப்படும் அந்த ஒருவர் – அவருக்குத்தான் எல்லாம் நடக்கின்றன. ப்யூனஸ் அயர்ஸின் தெருக்களில் நான் நடக்கையில் இப்போதெல்லாம் கால்கள் தானாக நின்றுவிடுகின்றன. ஒரு நுழைவுக் கூடத்தின் மேற்புற வளைவையும் அங்குள்ள வாயிற்கதவின் கம்பி வேலைபாடுகளையும் பார்ப்பதற்காக. எனக்கு போர்ஹேயை, கடிதங்களில் பார்க்கும் பேராசிரியர்களின் பட்டியலில் இருந்தோ அல்லது சுய வரலாற்று அகராதியிலிருந்தோதான் தெரியும். எனக்கு மணற்கடிகாரங்கள், வரைபடங்கள், பதினெட்டாம் நூற்றாண்டின் அச்சுக்கலை, காபியின் சுவை ஸ்டீவென்சனின் உரைநடை ஆகியவை பிடிக்கும். அவருக்கும் இவையெல்லாம் பிடிக்குமென்றாலும் அதை ஒரு நடிகனின் பாவனையாக மாற்றிவிடும் பெருமையுடன் தான் விரும்புவார். எங்களுக்கிடையே உள்ள உறவு பகைமையானது என்று சொன்னால் அது மிகையாகும். நான் வாழ்கிறேன் என்னை நான் வாழ விடுகிறேன். இதனால் போர்ஹே தன் இலக்கியத்தைப் படைக்க முடியும்; அந்த இலக்கியம் என் இருப்பை நியாயப்படுத்தும். சில மதிப்பு வாய்ந்த எழுத்துக்களை அவர் படைத்துள்ளார் என்பதை ஒத்துக்கொள்ள எனக்கு எவ்வித முயற்சியும் தேவையில்லை. ஆனால் அந்த எழுத்துக்கள் என்னைக் காப்பாற்றப்போவதில்லை. ஏனெனில் நல்லவை எவையுமே யாருக்கும் சொந்தமில்லை; ஏன் அவருக்கே கூட ஆனால் அவை மொழிக்கும் மரபுக்கும் சொந்தமாகும். மேலும் நான் அழியப்போவது உறுதி என்னாலும் ‘என்னின்’ சில கணங்கள் அவரிடம் வாழும். எல்லாவற்றையும் பற்றி மாற்றியும் பெரிது படுத்தியும் கூறும் அவரது வக்கிரமான போக்கை நான் நன்றாக அறிந்திருந்தும் சிறிது சிறிதாக ‘என்னின்’ அனைத்தையும் அவரிடம் கொடுத்து வருகிறேன்.
ஸ்பினோசாவுக்குத் தெரியும், எல்லாமே அதனதன் இருப்பிலேயே தெடர வேண்டுமென விரும்பும் என்று. கல் கல்லாகவும் புலி புலியாகவுமே கடைசிவரை இருக்க வேண்டும் என்று விரும்பும். நான் போர்ஹேவிலேயே இருப்பேன் என்னுள் அல்ல (நான் வேறு யாரோ ஒருவன் என்பது உண்மையானால்) ஆனால் அவரது புத்தகங்களில் என்னை நான் அடையாளம் காண்பதைக் காட்டிலும் மற்றவர்களது புத்தகங்களிலும் கவனமாக மீட்டப்படும் கிதாரின் இசையிலும் தான் என்னை நான் அதிகமாகக் காண்கிறேன். பல ஆண்டுகளுக்கு முன்பே என்னை நான் அவரிடமிருந்து விடுவித்துக் கொள்ள முயன்று புறநகர்ப்புராணங்களிலிருந்து விலகி காலத்துடனும் காலமற்றதுடனும் விளையாடப்போனேன். ஆனால் அந்த விளையாட்டுகளோ தற்பொழுது போர்ஹேக்கு சொந்தமானவை. நான் இப்போது வேறு எவற்றைப்பற்றியாவது சிந்திக்க வேண்டும். ஆகவே எனது வாழ்க்கை, ஓட்டம் மிகுந்து நான் எல்லாவற்றையும் இழக்கிறேன். அந்த எல்லாமும் மறதிவெளிக்கோ அல்லது அவருக்கோ சொந்தமாகின்றன. எங்களில் இந்தப்பக்கத்தை எழுதியவன் யார் என்று எனக்குத்தெரியாது.
அச்சோப்பதிகம்-வாரம் ஒரு வாசகம் – 51
ஆனந்தமாலை – வாரம் ஒரு வாசகம் – 50
திருப்படை ஆட்சி – வாரம் ஒரு வாசகம் – 49
பண்டு ஆய நான்மறை – வாரம் ஒரு வாசகம் – 48
திருவெண்பா – வாரம் ஒரு வாசகம் – 47


2014-ம் ஆண்டு உலக அமைதிக்கான நோபல் பரிசு ~ Arrow Sankar

2014-ம் ஆண்டு உலக அமைதிக்கான நோபல் பரிசு
ஆரம்பக் காலத்தில் மனிதன் வாழ்வை மேம்படுத்த பல கருவிகளைக் கண்டுபிடித்தான். பிற்காலத்தில் பல ஆய்வுகளை நிகழ்த்தி பலவற்றைக் கண்டுபிடித்தான். அத்தகைய கண்டுபிடிப்புகளுக்கு வழங்கப்படும் உலகின் உயர்ந்த பரிசே நோபல் பரிசு.
1866-ஆம் ஆண்டு ஆல்பிரட் நோபல் என்ற ஸ்வீடன் நாட்டு அறிஞர் ‘டைனமைட்டிக்’என்ற வெடிமருந்தைக் கண்டுபிடித்தார். இக்கண்டு பிடிப்பு மூலம் அவர் அளவற்ற செல்வம் சேர்த்தார். 1896-ல் அவர் இறந்த பின்னர் அவருடைய உயிலை வாசிக்கும் போது 150 கோடிரூபாய் சொத்தை நோபல் பரிசுக்காக எழுதி வைத்திருந்தார்.
1901-ஆம் ஆண்டு முதல் நோபல் பரிசு வழங்கப்பட்டு வருகிறது. இதுவரை 500-க்கும் அதிகமான பரிசுகள் வழங்கப்பட்டுள்ளன. 1968-ம் ஆண்டு வரை இயற்பியல், வேதியியல்,மருத்துவம், இலக்கியம், சமாதானம் ஆகிய துறைகளுக்காக வழங்கப்பட்டன. 1968-ல் ஸ்வீடன் நாட்டு மத்திய வங்கி பொருளாதாரத்திற்கென நோபல் பரிசை வழங்குவதாக அறிவித்தது.1969-ம் ஆண்டு முதல் பொருளாதாரத் துறைக்கும் நோபல் பரிசு வழங்கப்பட்டு வருகிறது.
நோபல் பரிசுக்குரியவர்களைத் தேர்ந்தெடுக்க ஆண்டு தோறும் 5 பேர் கொண்ட பொறுப்பாளர் குழு அமைக்கப்படுகிறது. அக்குழுவின் தலைவரை ஸ்வீடன் அரசு நியமிக்கிறது.
நோபல் பரிசு கமிட்டி ஒவ்வொரு ஆண்டும், மருத்துவம், வேதியியல், இயற்பியல், பொருளாதாரம், இலக்கியம், உலக அமைதி ஆகிய துறைகளில் சிறப்பாக பணியாற்றியவர்களை தேர்ந்து எடுத்து நோபல் பரிசு வழங்கி கவுரவித்து வருகிறது.
இந்த ஆண்டில் வேதியியல், இயற்பியல் உள்ளிட்ட துறைகளுக்கான நோபல் பரிசுகள் ஏற்கனவே அறிவிக்கப்பட்டு உள்ளன.
உலக அமைதிக்கான நோபல் பரிசு பெறுபவர்களை தேர்வு செய்வதற்கான சிபாரிசு பட்டியலில் போப் ஆண்டவர் பிரான்சிஸ், காங்கோ நாட்டைச் சேர்ந்த குழந்தைகள் நல மருத்துவர் டெனிஸ் முக்வேஜே உள்ளிட்ட 278 பேரின் பெயர்கள் இடம்பெற்று இருந்தன. எனினும், இந்த முழுமையான பட்டியல் மிகவும் ரகசியமாக வைக்கப்பட்டு இருந்தது.
இந்த நிலையில் 2014-ம் ஆண்டு உலக அமைதிக்கான நோபல் பரிசு இந்தியாவைச் சேர்ந்த பிரபல சமூக ஆர்வலரான 60 வயது கைலாஷ் சத்யார்த்திக்கும், 17 வயது பாகிஸ்தானிய சிறுமி மலாலாவுக்கும் கூட்டாக வழங்குவதாக நேற்று அறிவிக்கப்பட்டது.
இது பற்றிய அறிவிப்பை நோபல் பரிசு கமிட்டியின் தலைவர் தோர்போஜெர்ன் ஜக்லாண்ட் நார்வேயில் உள்ள ஆஸ்லோ நகரில் வெளியிட்டார்.
நோபல் பரிசு பெற்றவர்களுக்கு வழங்கப்படும் மொத்த பரிசுத் தொகை 6 கோடி 60 லட்ச ரூபாய் (1.1 மில்லியன் அமெரிக்க டாலர்) ஆகும். ஒன்றுக்கு மேற்பட்டவர்கள் தேர்வு செய்யப்பட்டால், இந்த பரிசுத் தொகை பகிர்ந்து அளிக்கப்படும். எனவே அமைதிக்காக நோபல் பரிசு கைலாஷ் சத்யார்த்திக்கும், மலாலாவுக்கும் பகிர்ந்து வழங்கப்படும்.
இந்த பரிசு வருகிற டிசம்பர் மாதம் 10-ந் தேதி ஆஸ்லோ நகரில் நடைபெறும் விழாவில் இருவருக்கும் வழங்கப்படும்.
கைலாஷ் சத்யார்த்தி வாழ்க்கை குறிப்பு
கைலாஷ் சத்யார்த்தி 1954–ம் ஆண்டு ஜனவரி மாதம் 11–ந் தேதி மத்திய பிரதேச மாநிலம் விதிஷா நகரில் பிறந்தார். எலக்ட்ரிக்கல் என்ஜினீயராக பணியாற்றி வந்த இவர் குழந்தைகளுக்கு சேவையாற்றுவதற்காக பதவியை துறந்தார்.
1980–ம் ஆண்டு ருக்மார்க் (தற்போது குட்வீவ்) என்னும் அமைப்பைத் தொடங்கினார். இந்த அமைப்பு குழந்தை தொழிலாளர்களால் தயாரிக்கப்படும் பொருட்களை நுகர்வோர் புறக்கணிக்க வேண்டும் என்ற பிரசாரத்தை மேற்கொண்டது. இது பற்றி அமெரிக்காவிலும், ஐரோப்பிய நாடுகளிலும் விழிப்புணர்வை ஏற்படுத்தும் முயற்சியில் தீவிரமாக ஈடுபடத் தொடங்கியது.
அதன் பின்னர் 1983–ம் ஆண்டு குழந்தை பருவத்தை காக்கும் இயக்கம் (பச்பன் பச்சோ அந்தோலன்) என்னும் தன்னார்வ தொண்டு நிறுவனத்தை கைலாஷ் சத்யார்த்தி தொடங்கினார். குழந்தை தொழிலாளர்களை மீட்டு அவர்களது பெற்றோரிடம் ஒப்படைத்தது, அவர்களுக்குரிய உரிமைகளைப் பெற்றுத் தந்து கல்வி பயில ஏற்பாடு செய்து அவர்களின் வாழ்க்கையை மேம்படுத்துவது இந்த அமைப்பின் முக்கிய பணியாகும்.
80 ஆயிரம் குழந்தைகள் மீட்பு
இந்தியாவில் இதுவரை 80 ஆயிரத்துக்கும் மேற்பட்ட குழந்தைகளை இதுபோல் மீட்டு அவர்களை கல்வி கற்க வைத்த பெருமையும் கைலாஷ் சத்யார்த்திக்கு உண்டு. இந்தியாவில் மட்டுமின்றி பல்வேறு வெளிநாட்டு அமைப்புகளுடன் இணைந்து உலக நாடுகளில் குழந்தை தொழிலாளர் குறித்த விழிப்புணர்வை தீவிரமாக நடத்தி வருகிறார்.
சத்யார்த்தி குழந்தை தொழிலாளர் முறைக்கு எதிராக ஏராளமான போராட்டங்களை அமைதியான முறையில் நிகழ்த்தி உள்ளார். பணத் தேவைக்காக அவர்களின் குழந்தை பருவம், கல்வி போன்றவை சுரண்டப்படுவதை தனது போராட்டங்கள் மூலம் விழிப்புணர்வை ஏற்படுத்தி வருகிறார்.
குழந்தைகளுக்கு கல்வி இலவசமாக்கப்பட வேண்டும் என்பதற்காகவும், குழந்தைகள் கடத்தப்படுவதற்கு எதிராகவும், குழந்தை பருவத்தை காக்கும் இயக்கம் தீவிரமாக போராடி வருகிறது.
இவருடைய சேவைக்காக 2007–ல் இத்தாலிய பாராளுமன்ற விருது, 2009–ல் அமெரிக்காவின், தற்காப்போருக்கான ஜனநாயக விருது, ராபர்ட் எப்.கென்னடி சர்வதேச மனித உரிமைகள் விருது (அமெரிக்கா), பிரெட்ரிக் எபெர்ட் சர்வதேச மனித உரிமைகள் விருது (ஜெர்மனி) உள்ளிட்ட பல்வேறு முக்கிய விருதுகள் கிடைத்துள்ளன.
நோபல் பரிசை கைலாஷ் சத்யார்த்தியுடன் பகிர்ந்து கொள்ளும் இன்னொருவரான மலாலா பாகிஸ்தானின் சுவாத் மாவட்டத்தில் உள்ள மின்கோரா நகரில் 1997–ம் ஆண்டு ஜூலை 12–ந் தேதி பிறந்தார். இவருடைய தந்தை ஜியாவுதீன்– தாயார் தோர் பேகை. இவருக்கு 2 தம்பிகளும் உண்டு.
மலாலா தனது 11–வது வயது முதல் பெண் குழந்தைகளின் கல்விக்காக குரல் கொடுத்து வருபவர்.
2 ஆண்டுகளுக்கு முன்பு மின்கோரா நகரில் அவர் வசித்தபோது தலீபான் தீவிரவாதிகள் பெண் குழந்தைகள் கல்வி பெறுவதை தடுக்கிறார்கள் என்று பி.பி.சி. வானொலியின் உருது சேவை நிகழ்ச்சிக்கு எழுதிய கட்டுரை ஒன்றில் குறிப்பிட்டு இருந்தார். ஒரு சிறுமி தனது நாட்டின் தீவிரவாதிகளுக்கு எதிராக குரல் கொடுத்தது உலகையே திரும்பிப் பார்க்க வைத்தது.
இதனால் ஆத்திரமடைந்த தலீபான் தீவிரவாதிகள் 2012–ம் ஆண்டு அக்டோபர் 9–ந் தேதி பள்ளிக் கூடத்துக்கு மலாலா பஸ்சில் சென்றபோது அவரை துப்பாக்கியால் சுட்டனர். தலையில் படுகாயமடைந்து உயிருக்கு போராடிய அவர் இங்கிலாந்தின் பிரிமிங்காம் நகருக்கு கொண்டு செல்லப்பட்டு சிகிச்சைக்காக அனுமதிக்கப்பட்டார்.
அறுவை சிகிச்சைக்கு பின்பு உயிர் பிழைத்த மலாலா தற்போது இங்கிலாந்தில் இருந்தவாறே மலாலா அறக்கட்டளை என்னும் ஒரு தொண்டு நிறுவனத்தை உருவாக்கி, அதன் மூலம் பாகிஸ்தான், நைஜீரியா, ஜோர்டான், சிரியா, கென்யா நாடுகளில் வாழும் பெண்குழந்தைகளின் கல்விக்காக சேவை செய்து வருகிறார். தற்போது இங்கிலாந்தின் பிரிமிங்காம் நகரில் வசித்து வருகிறார்.
குறைந்த வயதில் நோபல் பரிசு
17 வயதில் நோபல் பரிசு பெற்று இருப்பதன் மூலம், மிகக் குறைந்த வயதில் இப்பரிசை பெற்றவர் என்ற சாதனைக்கும் சொந்தக்காரர் ஆகி இருக்கிறார்.
இதற்கு முன்பு ஆஸ்திரேலியாவில் பிறந்து இங்கிலாந்தில் குடியேறி வசித்த விஞ்ஞானி லாரன்ஸ பிராக் தனது 25–வது வயதில் இயற்பியலுக்கான நோபல் பரிசை 1915–ல் தனது தந்தையுடன் பகிர்ந்து கொண்டுள்ளார்.
வான்மீகீயூர் சங்கர் - வான்மீகீ பிரார்த்தனை மன்றம் & எரோ சங்கர் ப்ளாக் :
மீண்டும் ஒரு கவுரவம் குழந்தைகள் உரிமைக்காக குரல் கொடுத்த இந்தியர் கைலாஷ் சத்யார்த்திக்கு 2014–ம் ஆண்டிற்கான நோபல் பரிசு அறிவிக்கப்பட்டு கிடைத்துள்ளது. இந்தியர் கைலாஷ் சத்யார்த்திக்கும், பெண் கல்விக்காக ஓங்கி குரல் எழுப்பிய பாகிஸ்தானை சேர்ந்த மலாலாவுக்கும் வான்மீகீ பிரார்த்தனை மன்றம் சார்பில் என் நெஞ்சார்ந்த வாழ்த்துக்களை தெரிவித்துக் கொள்கிறேன்.
பா.ஜ.க. மாநில தலைவர் டாக்டர் தமிழிசை சவுந்தரராஜன் :-
குழந்தைகள் உரிமைக்காக குரல் கொடுத்த இந்தியர் கைலாஷ் சத்யார்த்திக்கும், பெண் கல்விக்காக ஓங்கி குரல் எழுப்பிய பாகிஸ்தானை சேர்ந்த மலாலாவுக்கும் 2014–ம் ஆண்டிற்கான நோபல் பரிசு அறிவிக்கப்பட்டுள்ளது, நம்மை எல்லாம் ஆனந்தக் கடலில் ஆழ்த்தியுள்ளது.
நீண்ட காலத்திற்குப் பிறகு, ஒரு இந்தியர் நோபல் பரிசை வென்றதை கவுரவத்திற்குரிய விஷயமாகக் கருதி உள்ளம் பூரிப்பதுடன் பரிசை வென்ற கைலாஷ் சத்யார்த்திக்கு தமிழக பா.ஜ.க. சார்பில் என் நெஞ்சார்ந்த வாழ்த்துக்களை தெரிவித்துக் கொள்கிறேன்.
பா.ம.க. நிறுவனர் டாக்டர் ராமதாஸ்:–
நடப்பாண்டில் அமைதிக்கான நோபல் பரிசு பெறுவதற்காக இந்தியர் கைலாஷ் சத்யார்த்தியும், பாகிஸ்தானின் மலாலாவும் தேர்ந்தெடுக்கப்பட்டிருப்பது மிகுந்த மகிழ்ச்சி அளிக்கிறது. குழந்தைகள் நலனுக்காகவும், உரிமைகளுக்காகவும் போராடிவரும் இருவருக்கும் வாழ்த்துக்களை தெரிவித்துக் கொள்கிறேன்.
நடப்பாண்டில் அமைதிக்கான நோபல் பரிசு பெற இவர்கள் இருவரை தவிர சிறந்தவர்கள் வேறு எவரும் இல்லை என்றே கருதுகிறேன். நோபல் பரிசு பெற்றுள்ள சத்யார்த்தி, மலாலா ஆகிய இருவரும் தங்களின் துறையில் மேலும் பல சேவைகளை செய்து, உலகம் முழுவதும் பெண் குழந்தைகள் தெய்வங்களாக போற்றப்படும் நிலையை உருவாக்க பாடுபட வேண்டும் என்று வாழ்த்துகிறேன்.
நோபல் பரிசு பெற்றுள்ள சத்யார்த்தி
இந்த நவீன யுகத்திலும் துயரப்பட்டு வரும் லட்சக்கணக்கான குழந்தைகளை அடையாளம் கண்டு கொண்ட நோபல் பரிசு கமிட்டிக்கு எனது மனமார்ந்த நன்றியைத் தெரிவித்துக் கொள்கிறேன். இந்த விருதை எனக்கு அளிக்கப்பட்ட மிகப்பெரிய கவுரவமாக கருதுகிறேன்.
நான் மகாத்மா காந்தி இறந்ததற்கு பிறகு பிறந்தவர். இந்த பரிசு எனக்கு முன்னதாக மகாத்மாவுக்கு கிடைத்து இருந்தால் அதை விட இன்னும் நான் பெருமை அடைந்து இருப்பேன். இது நிஜமாகவே எனக்கு கிடைத்த கவுரவம் தான். இந்த விருதை நாட்டு மக்கள் அனைவருக்கும் நான் அர்ப்பணிக்கிறேன்.
இது வரை நோபல்பரிசு பெற்ற இந்தியர்கள்
1913 இரவீந்திரநாத் தாகூர் இலக்கியம் இந்தியர்
1930 ச. வெ. இராமன் இயற்பியல் இந்தியர்
1968 ஹர் கோவிந்த் கொரானா மருந்தியல் இந்திய வம்சாவளியில் பிறந்த அயல்நாட்டவர்
1979 அன்னை தெரேசா அமைதி இந்தியர்
1983 சுப்பிரமணியன் சந்திரசேகர் இயற்பியல் இந்தியாலில் பிறந்து அமெரிக்க குடியுரிமை பெற்றவர்
1998 அமர்த்தியா சென் பொருளியல் இந்தியர்
2001 வீ.எஸ். நய்ப்பால் இலக்கியம் இந்திய வம்சாவளியில் பிறந்த அயல்நாட்டவர்
2009 வெங்கட்ராமன் ராமகிருஷ்ணன் வேதியியல் இந்தியாலில் பிறந்து அமெரிக்க மற்றும் ஐக்கிய இராச்சியத்தின் குடியுரிமை பெற்றவர்
அமைதிக்காக கிடைத்துள்ள மாபெரும் கவுரவம்.அதற்க்கான தகுதியான மனிதராக நம் கைலாஷ் சத்யார்த்தி- வாழ்த்துக்கள்
- நல்ல வரம் அன்பு ராஜன்
டி.என்.முரளிதரன் -மூங்கில் காற்று said... [Reply to comment]
மலாலாவை தெரிந்த அளவுக்கு கைலாஷ் சத்யார்த்தி பற்றி கேள்விப் பட்டது கூட இல்லையே . தண்டாமரையின் உந்தன் இருந்தும் தண்டே நுகரா மன்டூகங்களாக இருந்திருகிறோமே
ஏழை, எளியவர்களுக்கான இடைவிடாமல் பாடுபட்டு வரும் இந்தியர் கைலாஷ் சத்யார்த்தி என்ற எளிமையான ஒரு மனிதருக்கு நோபல் பரிசு கிடைத்த கவுரவம் இந்தியநாட்டு மக்கள் அனைவருக்கும் கிடைத்த மிகப்பெரிய கவுரவம்
மிக மகிழ்ச்சியும் ,என் வாழ்த்துகளும்
என் நெஞ்சார்ந்த வாழ்த்துக்களை இருவருக்கும் தெரிவித்துக் கொள்கிறேன்.
அமைதிக்காக கிடைத்துள்ள மாபெரும் கவுரவம்.அதற்க்கான தகுதியான மனிதராக நம் கைலாஷ் சத்யார்த்தி- வாழ்த்துக்கள்
- நல்ல வரம் அன்பு ராஜன்
டி.என்.முரளிதரன் -மூங்கில் காற்று said:
மலாலாவை தெரிந்த அளவுக்கு கைலாஷ் சத்யார்த்தி பற்றி கேள்விப் பட்டது கூட இல்லையே . தண்டாமரையின் உந்தன் இருந்தும் தண்டே நுகரா மன்டூகங்களாக இருந்திருகிறோமே
ஏழை, எளியவர்களுக்கான இடைவிடாமல் பாடுபட்டு வரும் இந்தியர் கைலாஷ் சத்யார்த்தி என்ற எளிமையான ஒரு மனிதருக்கு நோபல் பரிசு கிடைத்த கவுரவம் இந்தியநாட்டு மக்கள் அனைவருக்கும் கிடைத்த மிகப்பெரிய கவுரவம்
மிக மகிழ்ச்சியும் ,என் வாழ்த்துகளும்
என் நெஞ்சார்ந்த வாழ்த்துக்களை இருவருக்கும் தெரிவித்துக் கொள்கிறேன்.
டி.என்.முரளிதரன் -மூங்கில் காற்றுPosted: Saturday, October 11, 2014
ஸ்ரீ மகாலட்சுமி அஷ்டோத்திர நாமாவளி – தமிழ் அர்த்தமுடன்
பஞ்சாங்கமில்லாமல் லக்னம் கண்டுபிடிப்பது எப்படி
என் நூலகம் மின் புத்தகங்களை டவுன்லோட் செய்ய
2014-ம் ஆண்டு உலக அமைதிக்கான நோபல் பரிசு
வான்மீகீ பிரார்த்தனை மன்றம் செல்ல


முன்னொரு காலத்திலே... Munnoru Kalathile

புத்தகம் இல்லாமல் புத்தக தினமா ஏப்ரல் 23 உலக புத்தக தினத்தை முன்னிட்டு புத்தக வாசிப்பை ஊக்குவிக்கும் விதமாக 70000+ புத்தகங்களுக்கு 10% முதல் 30% வரை சிறப்புத் தள்ளுபடி. ஏப்ரல் 22, 23, 24 ஆகிய மூன்று தினங்கள் மட்டுமே இந்த சிறப்புத் தள்ளுபடி. வாசிப்பை நேசிப்போம் ஏப்ரல் 23 உலக புத்தக தினத்தை முன்னிட்டு புத்தக வாசிப்பை ஊக்குவிக்கும் விதமாக 70000+ புத்தகங்களுக்கு 10% முதல் 30% வரை சிறப்புத் தள்ளுபடி. ஏப்ரல் 22, 23, 24 ஆகிய மூன்று தினங்கள் மட்டுமே இந்த சிறப்புத் தள்ளுபடி. வாசிப்பை நேசிப்போம்
2018 சென்னை புத்தகக் காட்சி வெளியீடுகள்
2017 சென்னை புத்தகக் காட்சி வெளியீடுகள்
சிறுகதைகள்சித்தர்கள், சித்த மருத்துவம்மனோதத்துவம்ஆய்வு நூல்கள்விளையாட்டுசிறுவர் நூல்கள்வாஸ்துவரலாறுகுடும்ப நாவல்கள்யோகாசனம்கட்டுரைகள்மகளிர் சிறப்புபயணக்கட்டுரைகள்Englishஇலக்கியம் மேலும்...
மைத்ரிMerlin PublicationsThe Indian Music Publishing Houseஉரிமை சிற்பி பதிப்பகம்மோக்லிகௌதமன் கோபாலன் சிம்சுபா டிரஸ்ட்வாசகன் பதிப்பகம்கதை வட்டம்பேசாமொழி பதிப்பகம்தாழையான் பதிப்பகம்பாவைமதி வெளியீடுஐந்திணைப் பதிப்பகம்சமன் வெளியீடுசாந்தம் பப்ளிஷர்ஸ்டாக்டர் உ.வே.சாமிநாதையர் நூல்நிலையம் மேலும்...
தொலைபேசி வழியாக ஆர்டர் செய்ய அழைக்கவும் 88834 88866
புத்தகத்தின் உள்பக்கம் பார்க்க Click Here
உங்கள் கருத்துக்களை பகிர :
அய்யாச்சாமி தாத்தாவும் ஆட்டுக்கல் மீசையும்
ஒற்றைக் கதவு - சந்தோஷ் ஏச்சிக்கானம்
தமிழில் அச்சுப்பண்பாடு : சீர்திருத்த கிறிஸ்தவர்களும் முஸ்லீம்களும்


அழகான முறையில் விலகி விடுங்கள்!

அழகான முறையில் விலகி விடுங்கள்
ஒருவர் தொடர்ந்து உங்களுக்குத் தொந்தரவு தருகிறாரா
ஒருவர் உங்களிடம் ஏட்டிக்குப் போட்டியாக நடந்து கொள்கிறாரா
அவரிடமிருந்து விலகி விடுங்கள் என்கிறான்
பார்க்க: குர்ஆன் 73: 9-10
"அவனே கிழக்கிற்கும், மேற்கிற்கும் இறைவன்;
அவனைத் தவிர வேறு நாயனில்லை;
ஆகவே அவனையே நீர் பாதுகாவலனாக ஆக்கிக் கொள்வீராக.
அன்றியும், அவர்கள் கூறுவதைப் பொறுத்துக் கொள்வீராக;
மேலும், அழகான கண்ணியமான - முறையில் அவர்களை விட்டும் வெறுத்து ஒதுங்கி விடுவீராக
அன்னை கதீஜா அறிவியல் மகளிர் கல்லூரியில்...
படிப்பு வராத குழந்தைகளைப் படிக்க வைப்பது எப்படி
எல்லாக் குழந்தைகளையுமே அல்லாஹு தஆலா சுரங்கங்களாகவே தான் படைத்து இவ்வுலகுக்கு அனுப்பி வைக்கிறான். குழந்தைகளில் சிலரை இயல்பிலேயே “திறமை உள்ளவர்களாகவும்” வேறு சிலரை “திறமை அற்றவர்களாகவும்” படைப்பதில்லை இறைவன். எல்லாக் குழந்தைகளுமே சில அல்லது பல உள் ஆற்றல்களுடன் தான் பிறக்கின்றன.
S. A. மன்சூர் அலி
குழந்தைகள் நம் இல்லங்களை அலங்கரிக்க வருகின்ற அலங்காரப் பொக்கிஷங்கள்
குழந்தைகள் நம் கண்களுக்கு குளிர்ச்சி தருகின்ற பெட்டகங்கள்
குழந்தைகள் இறைவன் புறத்திலிருந்து நமக்கு வழங்கப் பட்டிருக்கின்ற நன்கொடைகள்
சூரத்துன் நபா சிந்தனைகளில் இருந்து கொஞ்சம் மட்டும்
அத்தியாயத்தின் மையக்கருத்து: மரணத்துக்குப் பின் வாழ்வு உண்டா
ஒன்றுக்கு ஒன்று ஆதரவாக படைக்கப்பட்டிருக்கின்ற ஆறு ஜோடிகளைப் பற்றி அல்லாஹ் இந்த அத்தியாயத்தில் குறிப்பிடுகின்றான். (பார்க்க வசனங்கள்: 6 - 16)


THEVAR / DEVAR OR MUKKULATHOR NEWS AND GENERAL INFORMATION(S): ‘‘புகழையும், பாராட்டையும் தலையில் ஏற்றிக் கொள்ளாதீர்கள்’’ இளம் டைரக்டர்களுக்கு, பாரதிராஜா அறிவுரை

‘‘புகழையும், பாராட்டையும் தலையில் ஏற்றிக் கொள்ளாதீர்கள்’’ இளம் டைரக்டர்களுக்கு, பாரதிராஜா அறிவுரை
‘‘புகழையும், பாராட்டையும் தலையில் ஏற்றிக் கொள்ளாதீர்கள்’’ என்று இளம் டைரக்டர்களுக்கு பாராதிராஜா அறிவுரை கூறினார்.
டைரக்டர் சுசீந்திரனிடம் உதவி டைரக்டராக இருந்தவர், பி.கார்த்திகை முருகன். இவர் முதன்முதலாக டைரக்டு செய்யும் படம், ‘கரிசல்பட்டியும் காந்திநகரும்.’ இந்த படத்தின் பாடல்கள் மற்றும் டிரைலர் வெளியீட்டு விழா, சென்னை வடபழனியில் உள்ள பிரசாத் லேப் தியேட்டரில் நடந்தது.
விழாவில் டைரக்டர் பாரதிராஜா கலந்துகொண்டு பாடல் குறுந்தகடை வெளியிட, போலீஸ் ஐ.ஜி. ஆர்.ஆறுமுகம் பெற்றுக்கொண்டார். டிரைலரை தமிழ் திரைப்பட தயாரிப்பாளர்கள் சங்க பொருளாளர் எஸ்.தாணு வெளியிட, விழாவுக்கு வந்திருந்த டைரக்டர்கள் அனைவரும் பெற்றுக்கொண்டார்கள்.
விழாவில் டைரக்டர் பாரதிராஜா பேசியதாவது:–
‘‘நான் மேடையில் பேசும்போது, ‘‘என் இனிய தமிழ் மக்களே’’ என்று ஆரம்பிக்கிறேன். அதற்கு நீங்கள் கைதட்டுகிறீர்கள். சிலர் அதை கிண்டல் செய்கிறார்கள். என் மண், என் மக்களை நான் அப்படி கூறாமல், வேறு யார் கூறுவார்கள்
சோழக்காட்டிலும், கரும்புக்காட்டிலும் கதை கேட்டவன், நான். என் கிராமம், என் மக்கள், என் தெரு, பக்கத்து வீட்டு பிள்ளைகளோடு வளர்ந்தவன். நான் ஒன்றும் ஆக்ஸ்போர்டு பல்கலைக்கழகத்திலோ, வேல்ஸ் பல்கலைக்கழகத்திலோ படித்தவன் இல்லை. தமிழைப் படித்தவன். தமிழ் மக்களை படித்தவன்.
தமிழும், தமிழனின் அடையாளங்களும் அழிந்து விடுமோ என்று கவலைப்பட்டுக் கொண்டிருந்தேன். இப்போது இளைஞர்கள் கிராமத்தில் இருந்து புறப்பட்டு வந்து மிரட்டுகிறார்கள். புதியவர்கள் விதம்விதமான தளங்களில் நின்று விளையாடுகிறார்கள்.
மெரீனா, நீர்ப்பறவை, நடுவுல கொஞ்சம் பக்கத்தை காணோம், அழகர்சாமியின் குதிரை ஆகிய படங்களை பார்த்து மிரண்டிருக்கிறேன். கிராமங்களில் இருந்து வருபவர்களால்தான் இப்படி ஈரத்தோடு கதை சொல்ல முடியும்.
ஒரு காலத்தில் சினிமா கற்கோட்டையாக இருந்தது. அதன் உள்ளே சாமானியர்கள் நுழைய முடியாது. நான் வந்தபோது, ஏவி.எம். நிறுவனத்தில் இருந்து கழுத்தைப் பிடித்து வெளியே தள்ளப்பட்டேன். இருங்க...நானே உள்ளே வருகிறேன் என்று சவால் விட்டு, பிற்காலத்தில் அந்த நிறுவனத்துக்கே படம் இயக்கினேன்.
இந்த நேரத்தில் ஒரு விஷயத்தை இளைஞர்களுக்கு சொல்லிக் கொள்கிறேன். இந்த கைத்தட்டல், புகழ் எல்லாமே அந்த நேரத்து போதை அதை அப்போதே மறந்துவிட்டு, அடுத்த வேலையை பார்க்க வேண்டும். அதற்குள் மூழ்கிவிடக் கூடாது. 6 முறை தேசிய விருது வாங்கியிருக்கிறேன். அவைகள் எங்கே இருக்கிறது என்பது கூட தெரியாது. காரணம், இது இறைவன் கொடுத்தது.
நாம் வெறும் குழாய்கள். தண்ணீர் தருவது இறைவன். எனவே அனைத்து புகழையும், பாராட்டையும் இறைவனுக்கு கொடுத்து விடுங்கள். அதை உங்கள் மனதில் ஏற்றிக் கொள்ளுங்கள். தலையில் ஏற்றிக் கொள்ளாதீர்கள்.’’இவ்வாறு டைரக்டர் பாரதிராஜா பேசினார்.
டைரக்டர்கள் வி.சேகர், சுசீந்திரன், பாண்டிராஜ், பேரரசு, சீனுராமசாமி, பாலாஜி தரணிதரன் ஆகியோரும் பேசினார்கள். பட அதிபர் தங்கையா முருகேசன் நன்றி கூறினார்.
இலங்கையில் தமிழர்கள் கொல்லப்பட்ட மேலும் ஒரு பரபரப்...
சுட்டுக் கொல்லப்பட்ட கடைசி நிமிடங்களுக்கு முன்பு ப...
மார்ச் 15ல் வெளியாக உள்ள பரதேசி.
‘பரதேசி’ ரத்தமும் சதையுமாய் பாடல் எழுதி பாலாவை அழவ...
‘‘புகழையும், பாராட்டையும் தலையில் ஏற்றிக் கொள்ளாதீ...
தமிழின அழிப்பு நிரூபணம்: பிரபாகரன் மகன் கொலை பற்றி...
கிரானைட் முறைகேடு: ஆட்சியரின் நோட்டீஸýக்கு உயர் நீ...
very very important : யார் இந்த இசக்கிராஜா..
காவிரி நடுவர் மன்ற இறுதித் தீர்ப்பு அரசிதழில் வெளி...
இந்தியாவின் நெருங்கிய கூட்டாளியாக இருப்பதை விரும்ப...
பிரபாகரன் மகன் சித்ரவதை செயது கொல்லப்பட்டரா
விஜயகாந்த், ராமதாஸ், வைகோ இணைந்து பாரதீய ஜனதா தலைம...
பொது வேலை நிறுத்தத்தில் ஈடுபடும் தொழிலாளர்கள் மீது...
அயோத்தி பிரச்சினை மீண்டும் விசுவரூபம்: ராமர் கோவில...
சென்னையில் நாம் தமிழர் கட்சி உண்ணாவிரத போராட்டம்
காஜல் அகர்வாலை அறிமுகப்படுத்தியதற்காக வெட்கப்படுகி...
வட இந்தியாவில் பாலாவின் 'ப‌ரதேசி': பாலிவுட் இயக்கு...
‘கர்மா’ படத்திற்காக பாடகரானார் கவிஞர் வைரமுத்து
டிஜிட்டல் கியூப்பில் மாற்றும் பணி முடிந்தது: வசந்த...
மதுரையில் கமலஹாசனை வாழ்த்தி வித்தியாசமான சுவரொட்டி...
விடுதலைப்புலி தலைவர் பிரபாகரன் வாழ்க்கை சினிமா படம...


என்ஜினியரிங் ஏன் படிக்கணும்... ஏன் படிக்கக் கூடாது? - Muthupet l Muthupettaimedia.com No. 1 Muthupettai News l Islamic Community News l Tamil Muslims New

உலகம் முழுவதும் இருந்து சுமார் 100 அழகான பள்ளிவாசல்கள்
Home பயனுள்ள தகவல்கள் என்ஜினியரிங் ஏன் படிக்கணும்... ஏன் படிக்கக் கூடாது
என்ஜினியரிங் ஏன் படிக்கணும்... ஏன் படிக்கக் கூடாது
இன்றைய டாக் ஆஃப் தி டவுன் என்ஜினியரிங். பெரும்பான்மையான +2 முடித்த மாணவர்களின் விருப்பமான கோர்ஸ் பட்டியலில் என்ஜினியரிங் இல்லை. 4 வருடங்களுக்கு முன் என்ஜினியரிங்கில் வாய்ப்பு கிடைக்காதா என்று மாணவர்கள் நினைத்தது மாறி, இப்போது என்ஜினியரிங் என்றால் தெறித்து ஓடுகிறார்கள். என்ஜினியரி்ங்கை ஏன் வெறுக்கிறோம் என்று தெரியாமலேயே மாணவர்கள் வெறுக்கிறார்கள். பெற்றோர்களும், ' ஏன் தங்கள் பிள்ளைகள் என்ஜினியரிங் படிக்க வேண்டும்' என்பதை தெரிந்துகொள்ளாமலேயே பிடித்து தள்ளுகின்றனர்.
என்ஜினியரிங் படிப்பின் தற்போதைய உண்மை நிலை என்ன என்பதை பார்க்கலாம்.
என்ஜினியரிங் மோகம் எப்படி உருவானது
1990 களுக்கு பிறகு உலகமயமாக்கல், தனியார்மயமாக்கல், தாராளமயமாக்கல் ஆகிய மூன்று 'மயமாக்கல்'களும் சராசரி இந்தியனின் வாழ்க்கையை புரட்டிப்போட்டுவிட்டன. பன்னாட்டு நிறுவனங்கள் இந்தியாவை நோக்கி படையெடுத்தன. குறிப்பாக ஆட்டோ மொபைல் மற்றும் ஐடி துறைகள் அபரிதமாக பெருகின. இதற்கு இந்தியா வேகமாக வளர்ந்து வரும் நாடு என்பது ஒரு காரணமாக இருந்தாலும் மற்றொரு காரணம் 'சீப் லேபர்'.
'சீப் லேபர்' என்றால் என்ன
இதற்கு அர்த்தம் தெரிந்தால் டென்ஷன் ஆகிவிடுவீர்கள். சராசரியாக ஒரு 'மனித' மணி நேரத்துக்கு (Manhour) அமெரிக்க பிரஜைகளுக்கு சுமார் 170 டாலரில் இருந்து 280 டாலர் வரை சம்பளம் கொடுக்கவேண்டும். இது இந்திய மதிப்பில் 10,000 ரூபாயில் இருந்து 16,800 ரூபாய் வரை (இது ஒரு மணி நேர வேலைக்கு). ஒரு நாளைக்கு எட்டு மணி நேர வேலை என்றால் கணக்கு போட்டுப் பாருங்கள். ஆனால் அதே வேலையை செய்ய, கல்லூரியில் டாப் ரேங்க் பெற்ற திறமைசாலியான இந்திய என்ஜினியர்களுக்கு 30 டாலர்கள் கொடுத்து வேலை வாங்குகிறார்கள். அப்படியானால் 170 டாலரில் 30 டாலர்கள் போனால் முதலாளியின் பாக்கெட்டிற்கு போவது 150 டாலர் (ஒரு மணி நேரத்துக்கு). இதுவே சுமார் 10,000 தொழிலாளிகள் கொண்ட பெரிய நிறுவனங்களின் மாத வருமானம் என்னவாக இருக்கும் என்பதை உங்கள் கணிதத் திறனிடமே விட்டுவிடுகிறோம்.
சரி பணம் குறைவாக இருந்தால் என்ன, என்ஜினியரிங்குக்கு வேலை இருக்கிறதே
'வேலை இருக்கு...ஆனால் இல்லை' என்ற ‘தெளிவான பதில்’தான் இதற்கு விடை. இங்கு 2 விஷயங்களை உற்று நோக்க வேண்டி இருக்கிறது
1) என்ஜினியர்களை தேர்ந்தெடுக்கும் நிறுவனங்கள், அவர்களை எப்படி பயன்படுத்துகிறது என்பதை கண்ணை துடைத்து பார்க்க வேண்டும். ஐடி சம்பந்தமான வேலைகளை 'பிராஜக்ட் கான்ட்ராக்ட்' எடுக்கிறார்கள். Analysis, Design, Development, Implementation and Evaluation என்ற ஐடி படிநிலைகளில், உடலுக்கு அதிக வேலை இருப்பதும், அதிக மனித ஆற்றல் தேவைப்படுவதும் நான்காவதாக செய்யப்படும் implementation-க்குதான். இங்கே implementation என்பது கிட்டத்தட்ட கொத்தனார் வேலைக்கு சமம். செங்கல்லை எடுக்க வேண்டியது, அதை அடுக்க வேண்டியது, சிமெண்ட் பூசவேண்டியது, மறுபடியும் செங்கல், சிமெண்ட்... அதாவது ஒரே வேலையை திரும்பத் திரும்ப செய்வது (Repeatable jobs). ஐடி கம்பெனிகளில் coding, testing எல்லாம் இந்த வகையை சேர்ந்தவைதான். ஆனால் என்ஜினியரிங் அறிவு தேவைப்படுவதோ மற்ற 4 படி நிலைகளுக்குத்தான். பெரும்பாலும் யாரோ ஒருவர் உருவாக்கிய பிராஜெக்டில் மாற்றங்களை மட்டும் சேர்க்கின்றனர். என்ஜினியர்கள் என்ற பெயரை நிறுவனங்கள் ஊழியர்களுக்கு தரலாம். ஆனால் என்ஜினியர்களின் திறமையை இங்கு முழுமையாக பயன்படுத்துவது இல்லை.
2) இரண்டாவது சிக்கல் ஆட்டோமேஷன். பெரும்பாலான தொழிற்சாலைகளை இன்று ரோபோக்கள்தான் இயக்குகின்றன. என்ஜினியர்களின் இடத்தை இவை ஆக்கிரமித்து விட்டன. ஒரு கார் கம்பெனியில் 5000 பேர் வேலை பார்க்கிறார்கள் என்றால், 4500 பேர் இந்த அசெம்ப்ளி வேலையைத்தான் செய்வார்கள். இந்த அசெம்ப்ளி வேலைக்கு குறைந்த சம்பளத்தில், டிப்ளமோ அல்லது சில இடங்களில் +2 மாணவர்களையும் வேலைக்கு எடுக்கிறார்கள். இங்கு என்ஜினியர்களுக்கான தேவை மிகக் குறைவு. அதிலும் அந்நிறுவனம் எந்த நாட்டைச் சேர்ந்ததோ அங்குள்ள என்ஜினியர்கள்தான் இங்கு முக்கிய பதவிகளை வகிக்கின்றனர். எனவே மிகத் திறன் வாய்ந்த, சில எண்ணிக்கையிலான என்ஜினியர்கள் மட்டுமே தேவைப்படுவார்கள். அரசு பெரும் முயற்சி செய்து, பல பன்னாட்டு தொழிற்சாலைகளை இந்தியாவில் உருவாக்கச் செய்தால் கூட, ஆண்டுக்கு 2 லட்சம் என்ஜினியர்களை இவற்றில் பணியமர்த்த முடியுமா என்பது சந்தேகம்தான்.
திறன் வாய்ந்த என்ஜினியர்களை கல்லூரிகள் உருவாகின்றனவா
 டாப் கல்லூரிகளில் மட்டுமே தகுதி வாய்ந்த ஆசிரியர்களை காண முடிகிறது. மற்ற கல்லூரிகளில் பி.இ படித்துவிட்டு வேறெங்கும் வேலை கிடைக்காததால், ஆசிரியர்களாக அடைக்கலம் தேடுபவர்கள்தான் அதிகம் உள்ளனர். இவர்களிடம் பயிலும் மாணவர்கள் எத்தகைய திறனைப் பெற முடியும் என்பது கேள்விக்குறியே.
'100% பி்ளேஸ்மென்ட்' என்ற வார்த்தையை பெரிதாக போட்டுவிட்டு, ‘நோக்கி’ என்ற வார்த்தையை கண்ணுக்கு தெரியாதபடி அச்சிட்டு பேனர்கள் வைத்தும், 'கல்வி வழிகாட்டி' நிகழ்ச்சிகளை நடத்தி விளம்பரம் செய்தும் 'சீட்' நிரப்புவதில் அக்கறை கட்டும் கல்லூரிகள், மாணவர் திறன் வளர்ச்சிக்கான உள்கட்டமைப்பை மேம்படுத்துவதில் அக்கறை செலுத்துவதில்லை. இதனால் எந்த ஒரு முன்னறிவும் இல்லாமல் இன்டர்வியூவுக்கு செல்லும் மாணவர்கள், வேலை கிடைக்காமல் திண்டாடுகின்றனர்.
இந்த காரணங்களை எல்லாம் நீங்கள் கருத்தில் கொண்டிருந்தீர்கள் என்றால், நீங்கள் பொறியியல் படிப்பை வெறுப்பது நியாயமானதுதான்.
அப்படியனால் என்ஜினியரிங்க் படிக்கக் கூடாதா...
எந்த படிப்பும் மோசமானது அல்ல. இன்றைக்கும் பொறியாளர்கள் தேவைப்படும் பல நிறுவனங்கள் உள்ளன. ஒரு நாட்டை செதுக்குவது பொறியாளர்கள்தான். தொழிற்சாலைகள், ஐடி நிறுவனங்கள் என்று மட்டும் இல்லாமல் வங்கி, மருத்துவம், சமூக உள்கட்டமைப்பு போன்ற சேவை பிரிவுகளிலும் பொறியாளர்களுக்கான தேவை உள்ளது.
என்ஜினியர்களுக்கென்று சில தனித் திறன்கள் இருக்கும். அவர்களுடய பகுப்பாய்வு மற்றும் காரணி அறிவு ( Analysis and Reasoning) அணுகும் திறன் ( Approachability), எண்கணித திறமை ( Numerical Ability), தர்க்க திறமை ( Logical) போன்ற திறன்கள்தான் மற்ற துறை மாணவர்களுக்கும் பொறியியல் மாணவர்களுக்கும் உள்ள வித்தியாசமாக இருக்கும். இத்திறன் கொண்ட மாணவர்களை அள்ளிக்கொண்டு செல்ல நிறுவனங்கள் தயாராக இருக்கின்றன.
அதையும்தாண்டி இந்தியாவின் தற்போதைய புதிய ட்ரெண்ட், 'ஸ்டார்ட் அப்' நிறுவனங்கள். ஒரு சின்ன ரூமில் 4 லேப்டாப்களை வைத்துக் கொண்டு, இரவு பகல் பாராமல் உழைக்கத் தயாராக இருக்கும் மாடர்ன் இந்திய இளைஞர்களுக்கான களம் இது. திறமைசாலிகளை வேலைக்கு எடுக்கும் அளவுக்கான 'நிதி பலம்' ஸ்டார்ட் அப்களிடம் இருக்காது. இங்கு உங்கள் திறன்தான் முதலீடு. இங்கு ஊழியரும் நீங்களே... சி.இ.ஓவும் நீங்களே. இந்தியா முழுவதும் புதுமையான பிஸ்னஸ் ஐடியாக்களுடன் இயங்கிக் கொண்டிருக்கும் இவர்களில் பெரும்பாலானோர் பொறியியல் பட்டதாரிகள். பெரியப் பெரிய நிறுவனங்களால் செயல்படுத்த முடியாத விஷயங்களை, இந்த என்ஜினியர்கள் அசால்ட்டாக செய்து காட்டுகின்றனர். அதனால்தான் பன்னாட்டு நிறுவனங்களும், தொழிலதிபர்களும் இவர்கள் மீது முதலீட்டை கொட்டுகின்றனர்.
பல லட்சம் சம்பளத்துக்கு வேலை கொடுக்க வெளிநாட்டு நிறுவனங்கள் தயாராக இருந்த போதும் அவற்றை உதறிவிட்டு, குறைந்த சம்பளத்துக்கு 30% ஐ.ஐ.டி மாணவர்கள் இந்திய ஸ்டார்ட் அப்களில் சேர ஆர்வம் தெரிவித்துள்ளனர். காரணம், ஸ்டார்ட்அப்களில் நீங்கள்தான் படைப்பாளி. உங்களுக்கு சொல்லிக் கொடுக்க ஆள் இல்லை. சொந்த முயற்சியில் தேடிக் கண்டுபிடிக்க வேண்டும். உங்களுடைய முழு திறனையும் பயன்படுத்த முடியும். திறனை வளர்த்துக் கொள்ளவும் முடியும். உங்கள் உழைப்புக்கான முழு கிரெடிட்ஸ் உங்களுக்கே. இவ்வளவையும் மீறி, 'நான் ஒரு படைப்பாளி' என்ற கர்வம் உங்களுக்கு கிடைக்கும். இந்த கர்வம், உங்களை மேலே தள்ளிக் கொண்டே இருக்கும். ஏனெனில் என்ஜினியர்கள் நல்ல படைப்பாளிகள், அடுத்தவரின் கீழ் வேலை செய்ய பிடிக்காதவர்கள். எனவே தொழில் முனைவோராக விரும்புபவர்களுக்கு ஸ்டார்ட்அப்கள் கை கொடுக்கும்.
மேலே கூறியவற்றை புரிந்து கொண்டு, மிகுந்த ஆர்வத்தோடு பொறியியல் படிக்க முடிவெடுத்தீர்களானால் ஆல் தி பெஸ்ட்.
- அரா . ரெ.சு.வெங்கடேஷ் ( மனிதவள மேம்பாட்டு வல்லுநர்),
வாசகர்களுக்கு ஓர் வேண்டுகோள் :
1. செய்திகள் குறித்த கருத்துக்களைப் பதிவு செய்யும்போது எவருடைய மனதையும் புண்படுத்தாத வகையில் நாகரிகமான முறையில் உங்கள் கருத்துகள் இருக்க வேண்டும்.
2. ஏற்கனவே பதிவு செய்யப்பட்ட கருத்துகளையும் விமர்சிக்கலாம் ஆனால் தனிப்பட்ட முறையில் எவரையும் விமர்சிக்காமல் கருத்துக்கள் மற்றும் செய்திகளை மட்டுமே விமர்சிக்க வேண்டுகிறோம்.
3. அவதூறான வார்த்தைகளுக்கோ, ஆபாசமான வர்ணனைகளுக்கோ இங்கு இடம் இல்லை. அத்தகைய கருத்துகள் தணிக்கை செய்யப்பட்டே வெளியிடப்படும் அல்லது முற்றிலுமாக நிராகரிக்கப்படும்.
சிறிய டிஷ்ல் இலவசமாக தமிழ் சேனல்கள் .
மரண அறிவிப்பு முத்துப்பேட்டை : நிஜார்
இவ்வுலக வாழ்வில் அல்லாஹ் ஒவ்வொருவருக்கும் ஒவ்வொரு விதமான சோதனைகளைக் கொடுத்துள்ளான்........
அதிரையில் பிரியாணி- ஐந்து கறி -மந்தி-கப்ஸா உணவகம் திறப்பு ( படங்கள் )
ரஹ்மத் பெண்கள் மேல்நிலைப்பள்ளியில் டெங்கு விழிப்புணர்வு கருத்தரங்கம்
யா அல்லாஹ் எங்கள் கஷ்மிர் அழகாய் மாராதா......என்று நடக்குமோ
துரோகிகள் நம் அருகிலேயே இருப்பார்கள்..................
யூத, கிறிஸ்வதர்கள், நபிமார்களின் சமாதிகளைப் பள்ளி வாசல்களாக எடுத்துக் கொண்டனர் பள்ளிவாசல் என்றால் என்ன
செல்பி எடுத்தார்கள்: ஆனால் நான்கு பேர் மரணம்
அமீரகத்தில் நடைமுறையிலுள்ள விசா தடைகள்: சிறப்பு பார்வை ( வீடியோ )
முத்துப்பேட்டை அருகே பயங்கர விபத்து
முத்துப்பேட்டை யை சேர்ந்த இரண்டு இளைஞர்கள் தங்கள் காரில் பெங்களூருக்கு புறப்பட்டு சென்றுகொண்டிருந்தனர். அப்போது நள்ளிரவு சுமார் 12:30 மணிய...
கண்ணூர் நீதிமன்ற வளாகத்தில் ராஹிலா என்ற 20 வயது முஸ்லிம் பெண், நிகில் என்ற RSS காரனுடன்
கேரளா மாநிலம் கண்ணூர் நீதிமன்ற வளாகத்தில் ராஹிலா என்ற 20 வயது முஸ்லிம் பெண், நிகில் என்ற RSS காரனுடன் நீதிமன்ற உத்தரவுடன் இறங்கி போகும்போ...
அதிரை அருகே ஜாம்புவானோடையை சேர்ந்த பட்டதாரி பெண் தூக்கிட்டு தற்கொலை
தஞ்சாவூர் மாவட்டம், அதிராம்பட்டினம் அருகே உள்ள தொக்காளிக்காடு கிராமத்தில் பட்டதாரி பெண் தூக்கிட்டு தற்கொலை செய்து கொண்டது பெரும் பரபரப்பை ...
முத்துப்பேட்டை அருகே மினி வேன் கவிழ்ந்து விபத்து
நேற்று (07-05-2017) இரவு வேளாங்கண்ணி சுற்றுலா வந்த விருதுநகரை சேர்ந்த குடும்பம். சுற்றுலாவை முடித்து விட்டு தங்களது சொந்த ஊருக்கு மி...
துபாயில் அதிரையை (ABCC) வீழ்த்தி முத்துப்பேட்டை வென்றது (MMCC)
இவ்வாண்டு DFCC CRICKET LEAGUE 2017 (SESSION-6) நடத்தியது அதில் அமீரகத்தில் பலம் மிகுந்த அணிகளாக 20 அணிகள் பங்குபெற்றனர் கிட்டதட்ட மூன்று...
எடையூர் சங்கேந்தியில் பரபரப்பு: மாணவி கடத்தல் போலீசை கண்டித்து காவல் நிலையம் முன் பெற்றோர் தீக்குளிக்க முயற்சி
மாணவி கடத்தல் விவகாரத்தில் போலீசாரை கண்டித்து காவல் நிலையம் முன் பெற்றோர் தீக்குளிக்க முயன்றனர். இதனால் பரபரப்பு ஏற்பட்டது. திருவாரூர் மாவ...
முத்துப்பேட்டை அருகே தூங்கி கொண்டிருந்த மூதாட்டியிடம் மூன்றரை பவுன் செயின் பறிப்பு
முத்துப்பேட்டை அருகே வீட்டுவாசலில் தூங்கிக்கொண்டிருந்த மூதாட்டியிடம் மூன்றரை பவுன் செயினை பறித்த மர்மநபரை போலீசார் தேடி வருகின்றனர்.திர...
முத்துப்பேட்டையில் ± 2 தேர்வில் " ரஹ்மத் பெண்கள் மேநிலைப்பள்ளி ", 100% தேர்ச்சி முதலிடம் பிடித்தது.
சதகா ( தர்மம் ) உயிர்காக்கும் என்பதற்கு ஒரு சம்பவம்
பிஸ்மில்லாஹ் சம்பள பணத்தை மாதக்கடைசி வரை சேமித்து வைக்க ஒரு வழிமுறை: (அரபியிலிருந்து உருது மூலமாக மொழிப் பெயர்த்தது) இந்த சம்பவம் ஒரு ...
பட்டுக்கோட்டையில் பேருந்து நிறுத்தும் இடங்கள் மாற்றம் அறிவிப்பு
பட்டுக்கோட்டை நகரில் போக்குவரத்து நெரிசலைக் கட்டுப்படுத்த, விபத்துகளைத் தடுக்க, இதுவரை அமலில் இருந்த பேருந்து நிறுத்துமிடங்கள் ஜூன் 1-ஆம் ...
முத்துப்பேட்டை அருகே பயங்கர விபத்து
முத்துப்பேட்டை யை சேர்ந்த இரண்டு இளைஞர்கள் தங்கள் காரில் பெங்களூருக்கு புறப்பட்டு சென்றுகொண்டிருந்தனர். அப்போது நள்ளிரவு சுமார் 12:30 மணிய...
கண்ணூர் நீதிமன்ற வளாகத்தில் ராஹிலா என்ற 20 வயது முஸ்லிம் பெண், நிகில் என்ற RSS காரனுடன்
கேரளா மாநிலம் கண்ணூர் நீதிமன்ற வளாகத்தில் ராஹிலா என்ற 20 வயது முஸ்லிம் பெண், நிகில் என்ற RSS காரனுடன் நீதிமன்ற உத்தரவுடன் இறங்கி போகும்போ...
அதிரை அருகே ஜாம்புவானோடையை சேர்ந்த பட்டதாரி பெண் தூக்கிட்டு தற்கொலை
தஞ்சாவூர் மாவட்டம், அதிராம்பட்டினம் அருகே உள்ள தொக்காளிக்காடு கிராமத்தில் பட்டதாரி பெண் தூக்கிட்டு தற்கொலை செய்து கொண்டது பெரும் பரபரப்பை ...
முத்துப்பேட்டை அருகே மினி வேன் கவிழ்ந்து விபத்து
நேற்று (07-05-2017) இரவு வேளாங்கண்ணி சுற்றுலா வந்த விருதுநகரை சேர்ந்த குடும்பம். சுற்றுலாவை முடித்து விட்டு தங்களது சொந்த ஊருக்கு மி...
துபாயில் அதிரையை (ABCC) வீழ்த்தி முத்துப்பேட்டை வென்றது (MMCC)
இவ்வாண்டு DFCC CRICKET LEAGUE 2017 (SESSION-6) நடத்தியது அதில் அமீரகத்தில் பலம் மிகுந்த அணிகளாக 20 அணிகள் பங்குபெற்றனர் கிட்டதட்ட மூன்று...
எடையூர் சங்கேந்தியில் பரபரப்பு: மாணவி கடத்தல் போலீசை கண்டித்து காவல் நிலையம் முன் பெற்றோர் தீக்குளிக்க முயற்சி
மாணவி கடத்தல் விவகாரத்தில் போலீசாரை கண்டித்து காவல் நிலையம் முன் பெற்றோர் தீக்குளிக்க முயன்றனர். இதனால் பரபரப்பு ஏற்பட்டது. திருவாரூர் மாவ...
முத்துப்பேட்டை அருகே தூங்கி கொண்டிருந்த மூதாட்டியிடம் மூன்றரை பவுன் செயின் பறிப்பு
முத்துப்பேட்டை அருகே வீட்டுவாசலில் தூங்கிக்கொண்டிருந்த மூதாட்டியிடம் மூன்றரை பவுன் செயினை பறித்த மர்மநபரை போலீசார் தேடி வருகின்றனர்.திர...
முத்துப்பேட்டையில் ± 2 தேர்வில் " ரஹ்மத் பெண்கள் மேநிலைப்பள்ளி ", 100% தேர்ச்சி முதலிடம் பிடித்தது.
சதகா ( தர்மம் ) உயிர்காக்கும் என்பதற்கு ஒரு சம்பவம்
பிஸ்மில்லாஹ் சம்பள பணத்தை மாதக்கடைசி வரை சேமித்து வைக்க ஒரு வழிமுறை: (அரபியிலிருந்து உருது மூலமாக மொழிப் பெயர்த்தது) இந்த சம்பவம் ஒரு ...
பட்டுக்கோட்டையில் பேருந்து நிறுத்தும் இடங்கள் மாற்றம் அறிவிப்பு
பட்டுக்கோட்டை நகரில் போக்குவரத்து நெரிசலைக் கட்டுப்படுத்த, விபத்துகளைத் தடுக்க, இதுவரை அமலில் இருந்த பேருந்து நிறுத்துமிடங்கள் ஜூன் 1-ஆம் ...


யோபுவின் கதை – அதிகாரம் 8 | thamilnayaki

← யோபுவின் கதை – அதிகாரம் 7
யோபுவின் கதை – அதிகாரம் 9 →
யோபுவின் கதை – அதிகாரம் 8
சுவாவில் வாழ்ந்த யோபுவின் மற்றொரு நண்பன் பில்தாத் யோபுவிடம் கூறுகிறான்:
எவ்வளவு காலம் நீ இப்படியெல்லாம் தொடர்ந்து பேசிக்கொண்டிருப்பாய்எதுவரை உன் வார்த்தைகள் கடுங்காற்றின் வேகத்தில் இருக்கும்எதுவரை உன் வார்த்தைகள் கடுங்காற்றின் வேகத்தில் இருக்கும் தேவன் நியாயமானவற்றை மாற்ற முயல்வாரா தேவன் நியாயமானவற்றை மாற்ற முயல்வாரா அவர் நீதியிலிருந்து ஒரு போதும் விலகமாட்டார். உனது பிள்ளைகள் தவறானவற்றைச் செய்து அவர்களின் தவறுகளுக்காக தேவன் அவர்களைத் தண்டித்திருந்தால் நீ தேவனை வழிபடு. அவரிடம் உதவி கேள்.நீ நேர்மையானவனாய் இருந்தால் தேவன் உன் வழிபாட்டுக்குச் செவிசாய்ப்பார். நீ இழந்த செல்வங்களையெல்லாம் மீண்டும் கொடுப்பார். முன்பு உன்னிடம் இருந்த செல்வங்களைக்காட்டிலும் பெருஞ்செல்வத்தை உனக்கு அளிப்பார்.
நமது முன்னோர்கள் அறிந்தவை ஏராளம். அவற்றைக் கற்று ஆராய முயற்சி செய். நமது வாழ்க்கை நிழலைப்போன்றது. நொடியில் மறைந்துவிடும். அந்தக் குறுகிய காலத்தில் நாம் கற்றுக்கொள்வது ஒன்றுமேயில்லை. நமது முன்னோர் நம்மை வழி நடத்த முடியும். அவர்கள் சொன்னவற்றை கவனத்தில் கொண்டால் நாம் நிறைய கற்றுக்கொள்ளலாம். சேறு இல்லாமல் நாணல் வளருமா நீரின்றி கோரைப்புல் முளைக்குமா அவை வெட்டப்படாமல் வளர்ந்து கொண்டிருக்கும் போது நீர் இல்லையென்றால் வாடி இறந்துவிடுமன்றோ தேவனை மறுப்பவர்களின் கதியும் அந்தத் தாவரங்களைப் போன்றதுதான். அத்தகைய கபடதாரியின் நம்பிக்கை அழிந்து போகும். அவனுடைய நம்பிக்கை சிலந்தி வலைபோல் மிகவும் பலவீனமானது. பலவீனமான அந்த வலையில் அவன் சாய்ந்தால் அது தாங்காமல் அறுந்துவிடும்.
கெட்ட மனிதர்கள் வெயிலின் வெம்மை இல்லாதபொழுது தோட்டமெங்கும் பரவி வளரும் களைகளைப்போன்றவர். களைகளின் வேர்கள் கற்களைச் சுற்றிப்பரவி பாறைகளுக்கிடையே நிலை கொள்ளும். முடிவில் சிலர் நிலத்தைத் தோண்டி களைகளை அகற்றுவர். பிறகு யாருக்கும் முன்பு அந்த இடத்தில் என்ன இருந்தது என்பதே தெரியாது. பார் இதுதான் அவன் மகிழ்ச்சி தந்த பாடம். ஆனாலும் அங்கே மற்ற புதியவர்கள் தோன்றி வளர்வார்கள்.
தெரிந்துகொள். தேவன் உத்தமர்களை ஒருபோதும் வெறுத்து ஒதுக்கமாட்டான். கெட்ட மனிதர்களுக்கு எப்போதும் அவர் உதவுவதில்லை. உன்னை அவர் மகிழ்ச்சியில் ஆழ்த்தி மீண்டும் சிரிக்கச் செய்வார். பின்னர் உன் எதிரிகள் தங்கள் செயல்களுக்காக வருந்தி தலைகுனிவார்கள். அவர்கள் தங்கள் இருப்பிடத்தை இழப்பார்கள்.
← யோபுவின் கதை – அதிகாரம் 7
யோபுவின் கதை – அதிகாரம் 9 →
அச்சோப்பதிகம்-வாரம் ஒரு வாசகம் – 51
ஆனந்தமாலை – வாரம் ஒரு வாசகம் – 50
திருப்படை ஆட்சி – வாரம் ஒரு வாசகம் – 49
பண்டு ஆய நான்மறை – வாரம் ஒரு வாசகம் – 48
திருவெண்பா – வாரம் ஒரு வாசகம் – 47


அட்ரா சக்க : நான் என்ன கேனயனா?

சி.பி.செந்தில்குமார் 7:30:00 AM CINEMA, COMEDY, jokes, POLITICS, அரசியல், அனுபவம், காமெடி, சிரிப்பு ., சினிமா, ஜோக்ஸ் No comments
1 கள்ளக்காதலுக்கு மாற்று பெயர்ன்னா தாமதக் காதல்ன்னு வைக்கலாமா
நோ நோ."லட்சுமி"கரமான லவ் னு வைக்கலாம்.ட்ரெண்டியா இருக்கும்
அசைவ விரதம் னா என்ன
சொந்த சம்சாரம் கோபமா இருந்தா வாசல் திண்ணை ல படுத்து தூங்கும் நிலைதான்.
3 டியர்.நம்ம காதல் உண்மைக்காதல்தானே
ஆமா,ஆனா ஊர் உலகம் அதை "சொல்வதெல்லாம் உண்மை"க்காதல்னு சொல்லும்.
4 யோவ்.எதுக்காக என்னை 3 தடவை டி போட்டு கூப்பிட்டே
நீங்க ஒரு 3D பிகர் ஆச்சே
புரீல முன்னால பின்னால சைடுல
3 டைரக்சன்ல பார்த்தாலும் அழகு
5 ரொம்ப நாள் அப்றம் தலை பின்னிருக்கேன்
FB ல போட்டோ போட்டதுக்கு வீட்ல அடி பின்னப்போறாங்க
6 தீபா,அம்ருதா 2 பேர்ல யார் ஜெவோட நிஜமான மகளா இருக்கும்
தீபா க்கு மேரேஜ் ஆகிடுச்சு,அம்ருதாக்கு ஜெ போலவே இன்னும் ஆகுல
ஓட்டு வீடு,மெத்தை வீடு எது நல்லது
திருமணம் ஆனபின் வீட்டோட மாப்ளையா அத்தை வீட்டில் குடி இராமல் எங்கிருந்தாலும் Ok
8 சார்.அடுத்த வாரம் எனக்கு மேரேஜ்,அவசியம் வரனும்.
காலை 7 டூ 8
டாண்ணு 8 க்கு வந்துடறேன்
உண்மைய சொன்னேன் காதலி உட்டுட்டுபோய்ட்டா
ஆல்ரெடி 2 லவ்வர்ங்க Fbல உண்டு்ங்கற உண்மை
10 சார்.வாழ்த்துகள்.60 கோடி க்ளப் ல சேர்ந்துட்டிங்க
Sv சேகர் பேட்டி பாருங்க.60 கோடி நட்டம் ஆன முதல் தமிழ்சினிமா நம்முளுதுதான்
கம்ப இராமாயணத்தை எழுதியது சேக்கிழார்னு சொன்னீங்களாமே
நல்லவேளை,வால்மீகி ராமாயணம் எழுதுனது வாலி இயக்குனர் SJ சூர்யானு சொல்லல
12 என் உலகத்தையும் அவனுக்காக சுருக்கி கொள்வேன்
அவர் கிடைச்ட்டார்னா அயர்ன் பண்ணி சுருக்கத்தை சரி பண்ணிடுவீங்களா
துண்டு சீட் ரெடி பண்றவர் தினகரனோட ஸ்லீப்பர் செல் போல.மாத்துங்க
ஓஹோ,எதிர்காற்று ங்கறது எதுனா டிவி சீரியலா மேடம்
சினேகனையும் ,ஜூலியையும் கட்சில சேர்த்துடலாமா
அவங்களும் உங்களை மாதிரியே தப்பு தப்பா ரைட்டர் பேரை மாத்தி சொல்வாங்க
16 சார்,கன மழை பெய்யும்னு வானிலை அறிக்கைல சொன்னாங்க
ஆனா தொட்டுப்பாத்தேன்,லேசான மழையாத்தான் இருக்கு,அதிக கனம் இல்லையே
தொகுதில ஒரு பிரச்சனை.புகார் கொடுக்கனும்
அதான் புகார் பெட்டி வீதிக்கு வீதி வெச்சிருக்காமே
புகார் பெட்டிகளை காணோம் என்பதுதான் புகாரே
18 இன்ஸ்பெக்டர்,கொலைகாரனை கைது பண்ணீட்டிங்களா
நோ சார். கொலைகாரனை கைது செய்கனு போராட்டம் பண்ணுன 50 பேரை கைது பண்ணீடே்டேன்.எப்பூடி
19 50 கோடி ரூபா GST கட்டி இருக்கோம்
எத்தனை கோடி வசூல்னு அடிச்சு விட்டீங்க
அதுக்கு 28% = 70 கோடி வருமேஇப்ப ஆடி மாசமும் இல்ல
20 சார்.கிழக்கு பதிப்பகம் போக வழி சொல்லுங்க
இப்டியே மேற்கே 1 கிமீ போங்க
சார் நான் என்ன கேனயனாகிழக்கு பதிப்பகம் கிழக்கே தானே இருக்கும்
மின்னல் சமையல் -30 வகை ஸ்பெஷல் குறிப்புகள்
வே லைக்குப் போகிறவர்களானாலும் சரி, இல்லத்தரசிகளானாலும் சரி... காலையில் கண் விழித்த உடனேயே, 'சாப்பிடுவதற்கும், கையில் எடுத்துச் செல்வ...
பெண் குயின்ஸ் -சென்னை மெகா ட்வீட்டப் - CHENNAI MEGA TWEET UP - பாகம் 3
நண்பன் வீட்டில் என் மனைவி
அனுஷ்கா,த்ரிஷா,ரீமாசென்,ஸ்ரேயா,அசின், தம்னா அறுசுவைகள் ஒப்பிடுக.....
என் மனைவி கோயில் சிலை மாதிரி . அழகு - சிறுகதை
ஆன்மிக"அரசியல் வர்றப்ப ஆன்மீகத்திருட்டு வருதே
டீச்சர்.கொழுந்தியா வுக்கு எந்த ழ/ள/ல வரும்
எங்க ஹீரோ அவார்டு "வாங்கிட்டாரு"
ரஜினிக்கு அடுத்து விஜய்தான் கறதை நான் ஒத்துக்கறேன்...
புரட்சி 5 வருசம் ,வறட்சி 5 வருசம்
முருங்கைக்கீரை யை செம குத்துப்பாட்டு பர்ட்னு சொல்...
தனுஷை நினைச்சாதான் பயமா இருக்கு.
நம்ம"ஆசிரமத்துல இருக்குற லேடிஸ்லாம் பாக்க ஹ...
ரஜினி அரசியலுக்கு வர்றதை ஆதரிக்கறீங்களா
காலா காலி ஆகிட மாட்டாரு.
சார்.ஒரு பஸ் கண்டக்டர் சிஎம் ஆகலாமா
இட்லி"அட்லி பட்லி- maams இது மீம்ஸ் - வாட்சப் கல...
காங்கேயம் காளைகள் vs அந்தியூர் அடிமாடுகள்
துரோகிகளின் நிக்கரை உருவிய குக்கர் maams இது மீ...
உங்களைப்பார்க்க புஷ்பா வோட புருசன் வந்திருக...
 ஆன்லைன் போல்களில் மட்டும் ஜெயிச்சுடறமே .எ...
ஜெ வுக்கு அடுத்து யார்
dr.க்ரீன் டீ வெறும் வயிற்றில் குடித்தால் உடல் பரும...
வதந்தி வந்த அதே வாட்சப்
காதலா காதலா Vs பச்சோந்திகள்மாம்ஸ் இது மீம்ஸ் - வாட...
அதிர்ஷ்ட லட்சுமி் கதவை தட்டும் போது நாம வெளியூர் ப...
குலேபகாவலி - சினிமா விமர்சனம்
அடிக்கடி டிபி மாத்திடறீங்களே அது ஏன்
தானா சேர்ந்த கூட்டம் - சினிமா விமர்சனம்
ஆண்கள் சட்டையில் மேல் பொத்தானை கழட்டி விடுவது கெத...
உங்களை விட அதிகமா சம்பாதிக்கற பொண்ண திருமணம் பண்ணி...
டாக்டர்.சுருட்டை முடி பெண்கள் அழகை கூட்டுமா
நெட்டிசன்கள் DMK க்கு ஆதரவு தருவாங்களா
மழை வந்ததும் தலைவர் மகளிர் அணித்தலைவியை கூட்டிக்கி...
”சிட்டிசன்"கள் நம்மை ரவுண்ட் கட்டி அடிப்பாங்க
சூரியனையும் சனிப்பெயர்ச்சி விட்டு வைக்காது
அதிமுகவின் அடுத்த தலைவலி நான்தான்
500 கோடி ரூபா கிளப்


காந்தியம் இன்று -உரை

காந்தியம் இன்று. 20-09-2015 அன்று கோவை பாரதீய வித்யா பவனில் நிகழ்த்திய உரையின் ஒலிவடிவம்
Tags: உரை-காணொளி, காந்தியம் இன்று
புறப்பாடு II - 15, நுதல்விழி
நிழற்தாங்கல் – லக்ஷ்மி மணிவண்ணனின் புதிய முயற்சி
Select Category அஞ்சலி அனுபவம் அரசியல் அறிக்கை அறிமுகம் அறிவிப்பு அறிவியல் அழைப்பிதழ் ஆன்மீகம் ஆய்வு ஆளுமை ஆவணப்படம் இசை இணையம் இதழ் இயற்கை இலக்கிய அமைப்பு உரை உரையாடல் ஊடகம் எதிர்வினை எழுத்து ஒலிப்பதிவு ஓவியம் கடிதம் கட்டுரை கருத்துரிமை கலாச்சாரம் கலை கல்வி கவிதை காணொளிகள் காந்தி காவியம் கீதை குறுங்கதை குறுநாவல் குழுமவிவாதம் கேள்வி பதில் சங்கம் சந்திப்பு சமூகம் சிறப்பு பதிவுகள் சிறுகதை சுட்டிகள் சுற்றுச்சூழல் செய்தி செய்திகள் தத்துவம் தமிழகம் தளம் திரைப்படம் தொடர் நகைச்சுவை நட்பு நாடகம் நாட்டார் கலை நாவல் நிகழ்ச்சி நீதி நூலகம் நூலறிமுகம் நூல் நூல் வெளியீட்டு விழா நேர்காணல் பண்பாடு பதிப்பகம் பயணம் புகைப்படம் புனைவிலக்கியம் புனைவு பொது பொருளியல் மகாபாரதம் மதம் மதிப்பீடு மருத்துவம் முன்னுரை மொழி மொழிபெயர்ப்பு வரலாறு வர்த்தகம் வாசகர் கடிதம் வாசிப்பு வாழ்த்து விமரிசகனின் பரிந்துரை விமர்சனம் விருது விளக்கம் விழா விவாதம் வெண்முரசு இந்திரநீலம் இமைக்கணம் எழுதழல் காண்டீபம் கிராதம் குருதிச்சாரல் சொல்வளர்காடு நீர்க்கோலம் நீலம் பன்னிரு படைக்களம் பிரயாகை மழைப்பாடல் மாமலர் முதற்கனல் வண்ணக்கடல் வெண்முகில் நகரம் வெய்யோன் வெண்முரசு தொடர்பானவை வேளாண்மை
பின் தொடரும் நிழலின் குரல்
Subscribe to எழுத்தாளர் ஜெயமோகன் by Email
©2015 எழுத்தாளர் ஜெயமோகன். அச்சு ஊடகம், தொலைக்காட்சி, இ-புக் முதலான பிற ஊடகங்களில் வெளியிட ஆசிரியரிடம் முன்அனுமதி பெற வேண்டும்.


தமிழீழ தேசிய மாவீரர்நாள் பிரான்சு துலுஸ்சு மாநில வாழ் மக்களால் நினைவு கூரப்பட்டது! | Sankathi24

தமிழீழ தேசிய மாவீரர்நாள் பிரான்சு துலுஸ்சு மாநில வாழ் மக்களால் நினைவு கூரப்பட்டது
தமிழர்களின் நெஞ்சங்களில் நீங்காது வாழும் தமிழீழ தேசிய மாவீரர்கள் நினைவு நாள் நவம்பர் 27ம் நாளினை பிரான்சின் தென் பகுதி பரிசில் இருந்து 750 கிலோ மீற்றர் உள்ள துலுஸ்சு மாநிலத்தில் தமிழர்கள் அதிகமாக வாழும் புறோசன் என்னும் இடத்தில் துலுஸ்சு வாழ் மாவீரர் பெற்றோர் சகோதர உரித்துடையோர் துலுஸ் பிறங்கோ தமிழ்ச்சங்கத்தின் ஏற்பாட்டில் அங்கும், அயல் பிரதேசங்களில் வாழுகின்ற தமிழீழ மக்கள் 3ம்நாள் ஞாயிற்றுக்கிழமை சிறப்பாகவும் எழுச்சி பூர்வமாகவும் நிறைவு கூர்ந்தனர்.
சரியாக 15.30 மணிக்கு அகவணக்கத்தைத் தொடர்ந்து பொதுச்சுடரினை மாவீரர் குடும்பத்தினர் ஏற்றி வைக்க துயிலும் படலினைத் தொடர்ந்து மாவீரர் குடும்பத்தினர் தங்கள் உறவுகளுக்கான திருவுருவப்படத்திற்கு விளக்கேற்றி மலர் வணக்கத்தை செலுத்தியிருந்தனர். மஞ்சள் சிவப்பு, எழுச்சி நிறங்களைக் மிகவும் அழகான சட்டத்திற்குள் மாவீரர்களுடைய படங்கள் வைக்கப்பட்டிருந்தது.
தொடர்ந்து எம்தேசத்தின் குழந்தைச் செல்வங்கள் மாவீரர் நினைவு சுமந்த பாடல் களுக்கு நடனத்தையும் தமிழீழ மக்களில் நெஞ்சங்களில் நீங்கா இடம்பெற்றிருக்கும் எங்கள் தேசியத்தலைவன் பாடல்களுக்கும், மற்றும் எழுச்சிப்பாடல்களுக்கும் நடனம் வழங்கினர். மாவீரர் நினைவு சுமந்த பேச்சுக்கள், கவிதைகளும் இடம்பெற்றன. கரோக்கி இசை மூலம் பாரிசு தமிழர் கலைபண்பாட்டுக் கழகப் பாடகர் திரு. கிருபா அவர்கள் விடுதலைப் பாடல்களையும், அங்கு வாழும் மூத்த பாடகர்களும் விடுதலைப்பாடல்களை வழங்கி மக்களின் பாராட்டுதல்களை பெற்றிருந்தனர். மாவீரர் நாள் சிறப்புரையை தமிழர் ஒருங்கிணைப்புக்குழு முக்கிய உறுப்பினர் திரு. மேத்தா அவர்கள் ஆற்றியிருந்தார்.
தங்கள் நெஞ்சங்களில் என்று அழியாது சுவாச மூச்சுக்காற்றாக வாழ்ந்து கொண்டிருக்கும் எம் மாவீரர்களை நினைந்து பிரான்சின் ஒரு பகுதியில் கூட்டாக வாழ்ந்து கொண்டிருக்கும் எம் தேசமக்கள் இங்கு வாழும் மக்களின் காப்பரணாக இருந்து வரும் பிறாங்கோ தமிழ்ச்சங்கத்தின் ஏற்பாட்டில் இங்கு ஆர்ப்பணிப்புடன் தேசப்பணியாற்றும் தேசப்புதல்வர்கள் பணியுடன் அதிகமான தமிழீழ மக்கள் கலந்து கொண்டு தம் தேசப்புதல்வர்களுக்கு வணக்கம் செலுத்தியமை மிகப்பெரும் மாற்றத்தையும் இதே மாற்றம் தாயகத்திலும் இடம் பெற்றிருக்கின்றதையும் அனைவரும் நாம் காணக்கூடியதாக இருந்ததையும். தனியே எம் தேசப்புதல்வர்களுக்கு வணக்கம் செலுத்துவதா நாம் ஆண்டு தோறும் செய்யப்போகின்ற செயற்பாடாக அமையப்போகின்றதா என்றும், எம் தேசத்தின் அரிய அற்புதமான மனிதராகவும், எமது பொது எதிரியாக இருக்கின்றவர்கள் கூட விரும்புகின்ற ஒரு அற்புத தலைவனாக இருக்கின்ற எங்கள் தமிழீழ தேசியத் தலைவரை தெரியாத எங்கள் நான்காவது தலைமுறை அந்த தேசியத்தலைவரையும், மாவீரர்களையும், எம் மண்ணையும், மொழியையையும் எவ்வாறு நேசிக்கின்றார்கள் என்பதை இவர்களின் கலை வெளிப்பாடுகள் மூலம் காண்கின்றோம்.
அதே நாங்கள் தான் எங்கள் காப்பர்கள் எங்கள் இனத்தின் மானத்தை, வீரத்தை, மனிதநேயத்தை உலகறியச் செய்ய வைத்து தங்கள் இனிமையான வாழ்வை எங்களுக்காக தங்கள் சந்ததிக்காக உவந்தளித்தவர்கள் இன்று பயங்கரவாதிகள் என்ற பார்வையுடன், பெயருடன் இருப்பதை நாம் எப்படி ஏற்றுக் கொள்ள முடியும். இந்தக் களங்கத்தை ஒவ்வொரு நாட்டிலும் வாழும் மொழியான்மை மிக்க எமது இளைய சந்ததியினர்தான் துடைக்க வேண்டும்.
அவர்களின் இலட்சியக் கனவை நிறைவேற்றுவோம் என்று நாம் மண்ணுக்குள் 40 ஆயிரத்திற்கு மேற்பட்ட மக்களைப் புதைத்திருக்கின்றோம்;. அவர்களோடு பழகி வாழ்ந்த பெரியவர்கள் தான் அவர்கள் பற்றிய கதைகளை கனவுகளை இளையவர்களுக்கு சொல்ல வேண்டும். குறிப்பாக நாம் வாழும் பிரான்சு தேசம் எத்தனை போர்களை அழிவுகளை சந்தித்த நாடு என்பதையும் ஒரு போரின் வலியும் வேதனையும் பயங்கரவாதமும் என்ன என்பதை அறியும் என்றும், பயங்கரவாதிகள் ஏற்றுக் கொள்ள முடியாத இந்த அவப் பெயரை நாங்களும் எமது அடுத்த சந்ததியும் சுமக்கக்கூடாது என்றும், இந்த வரலாற்றுத் தவற்றை திருத்தி எழுதத் தவறுவோமாக இருந்தால் இந்தத் தலைமுறை தவறு செய்த சந்ததியாக வரலாறு எங்கள் எல்லோரும் பதிவு செய்யும் என்றும் கூறியிருந்தார். இன்னும் பல காலத்திற்கேற்ற உரையையும் ஆற்றியிருந்தார்.
வெளியீட்டு பிரிவின் வெளியீடுகளான நாட்காட்டி, இறுவெட்டுக்கள், கார்த்திகைப் பூ, தமிழீழ தேசியக்கொடி போன்றவற்றை மக்கள் பூரிப்போடு வாங்கிச் சென்றனர். நம்புங்கள் தமிழீழம் பாடலினை பாடி தமிழர்களின் தாகம் தமிழீழத் தாயகம் என்ற தாரக மந்திரம் உச்சரிக்கும் வரை அனைத்து மக்களும் இருந்திருந்தனர்.
(அண்மைக்காலங்களில் தேசிய நிகழ்வுகளிலும், பொது நிகழ்வுகளிலும் கலந்து கொள்ளும் கலைஞர்கள், நடனங்கள் வழங்குவோர் தமது கலைநிகழ்வுகளை வழங்கி விட்டு உடனே மண்டபத்தை விட்டு மற்றையவர்களின் நிகழ்வுகளை பார்க்காமலும், மதிக்காமலும், சிந்திகாமலும் செல்லுகின்ற தொரு நிலைப்பாட்டினை ஓர் வழங்கமாகிக் கொண்டிருக்கும் இன்றைய நிலையில் துலுஸ்ல் மாநகரத்தில் நடைபெற்ற இத்தேசிய மாவீரர் நிகழ்வுக்கு 100 கிலோ, 200 கிலோ மீற்றர்களில் இருந்தும் மக்கள் வந்து கலந்து கொண்டு இறுதிவரை இருந்தது பெரும் மனநிறைவினைத் தந்திருந்தது. அங்கு வாழும் தமிழீழ மக்களின் தேச விடுதலைப்பற்றையும் எந்தவித எதிர்பார்ப்புமில்லா கூட்டு வேலைப்பாடினையும், கண்டு மிகுந்த நம்பிக்கையோடு வெளிவந்தோம்.
அன்னை பூபதியின் முப்பதாம் ஆண்டு நினைவு நிகழ்வும் நாட்டுப்பற்றாளர் தினமும்
அன்னை பூபதியின் முப்பதாம் ஆண்டு நினைவு நிகழ்வும் நாட்டுப்பற்றாளர் தினமும் பிரித்தானியாவில் இரண்டு இடங்களில் மிக உணர்வுபூர்வமாக இடம்பெற்றுள்ளது.
இலங்கை, இந்திய இராணுவஆக்கிரமிப்பினைஎதிர்த்துஉண்ணாநோன்பிருந்து தேசத்தின்
அன்னை பூபதியின் 30வது ஆண்டு வீர வணக்க நிகழ்வு லண்டன்
அன்னை பூபதியின் 30வது ஆண்டு வீர வணக்க நிகழ்வு லண்டன் தென் கிழக்குப் பகுதியில் இன்று (21.04.18) எழுச்சியுடன் நபைபெற்றது
மாவீரர் நினைவு சுமந்த உள்ளரங்கச் சுற்றுப் போட்டிகள் 2018 பிரான்சு
தமிழர் ஒருங்கிணைப்புக்குழு - பிரான்சு தமிழர் விளையாட்டுத்துறை நடாத்திய
லண்டனில் தமிழர் ஒருங்கிணைப்புக் குழுவால் நாடாத்தப் பட்டுக் கொண்டிருக்கும் கண்டன ஆர்ப்பாட்டம்
இனப்படுகொலைச் சிறிலங்கா சிங்கள அரசின் அதிபர் மைத்திரிக்கு எதிராக லண்டனில்
அன்னை பூபதி அவர்களின் 30 ஆம் ஆண்டு நினைவு வணக்க நாள்
தமிழீழத் தேசிய எழுச்சியின் வெகுசன வடிவமாக அறப்போர் புரிந்த அன்னை பூபதி
28 ஆண்டுகள் யேர்மனியில் தமிழ் வளர்த்த பெருமையுடன் அகவை நிறைவு
28 ஆண்டுகள் யேர்மனியில் தமிழ் வளர்த்த பெருமையுடன் அகவை நிறைவு விழாவுக்குள் நுளையும் தமிழாலயங்கள் – பீலபெல்ட்
பிரான்சில் பேகர் தயாரிக்கும் போட்டியில் தேசிய ரீதியில் இடம்பிடித்த ஈழத் தமிழர்
பிரான்சில் பேகர் தயாரிக்கும் போட்டியில் தேசிய ரீதியில் இடம்பிடித்த ஈழத் தமிழர்
ஒட்டாவாவில் தமிழ் குறும்பட விழா
அண்மைய காலங்களில் கனடிய தமிழர், தாயக தமிழரிடம் எமக்கென்றான வரலாறு வாழ்க்கை முறை சார்ந்த திரைப்படத்துறையினைக் கட்டியெழுப்புதலில் ஆர்வம் மிகுந்து கிடப்பது வரவேற்கத்தக்கதாகும். இன்று ஒட்டாவாவில் நடைப
கார்ஜ்சார்சல் தமிழ்சங்க இல்ல மெய்வல்லுநர் போட்டி
பரிசின் புநகர் பகுதியில் ஒன்றான கார்ஜ்சார்சல் தமிழ்ச் சங்கம் நடா த்திய மெய்வல்லுனர்போட்டி...
"மனிதர்களின் இருப்பைவிட மனிதர்களின் செயற்பாடே போராட்ட வரலாற்றின் சக்கரத்தைச் சுழற்றுகின்றது."


பேசாமொழி :: குறும்பட / ஆவணப்பட / மாற்றுப் படங்களுக்கான இதழ்

உயிர் கொடுக்கும் கலை 16 - டிராட்ஸ்கி மருது - ஒலிப்பதிவும் எழுத்தும் : யுகேந்தர்
காணும் முறைகள் - ஜான் பெர்ஜர் - தமிழில்: யுகேந்தர்
தமிழ் ஸ்டுடியோவின் பாலுமகேந்திரா விருது 2015 - தினேஷ்
பேசாமொழி பதிப்பகத்தின் - ஒளி எனும் மொழி நூல் வெளியீட்டு விழா - II - தினேஷ்
ஹனா மெக்மல்பஃப் நேர்காணல் - தமிழில் - எம். ரிஷான் ஷெரீப்
இலங்கைத் தமிழ்ச் சினிமாவின் கதை - தம்பிஐயா தேவதாஸ்
டி.வி. விளம்பரப் படங்கள் - அம்ஷன்குமார்
பார்வையாளர்களின் கூட்டு உளவியலும், ஹாலிவுட் மையநீரோட்ட சினிமாவும் - வருணன்
வெள்ளித்திரை வித்தகர்கள் - ஷியாம் பெனகல் - அறந்தை மணியன்
தமிழ் ஸ்டுடியோவின் பாலுமகேந்திரா விருது 2015
பாலுமகேந்திரா விருதை அறிமுகப்படுத்தும் திருமதி. அகிலா பாலுமகேந்திரா
24-05-2015(ஞாயிறு) நடைபெற்ற தமிழ் ஸ்டுடியோவின் பாலுமகேந்திரா விருது வழங்கும் விழா மிக சிறப்பாக நடைபெற்றது. மாலன் சொன்னதுபோல, ஒரு மாநாடு போல கூட்டம் இருந்தது. காலை 10 மணிக்கு தொடங்கி இரவு 10 மணிக்கு நிகழ்வு முடிந்தது. ஆனாலும் தமிழகத்தின் பெரும்பாலான மாவட்டங்களில் இருந்து வந்திருந்த அத்தனை நண்பர்களும் இறுதிவரை நிகழ்வில் பங்கேற்று நிகழ்வை சிறப்புற செய்தார்கள். நிகழ்வில் சிறு சிறு குழப்பங்களும், பிரச்சனைகளும், கருத்து வேறுபாடுகளும் இருந்தது. இருந்தாலும் பாலுமகேந்திரா எனும் ஆளுமைக்கு நாம் செலுத்தும் மரியாதை என்பதை மனதில் நிலைநிறுத்திய நண்பர்கள் அதற்காக பொறுமை காக்கவும் செய்தார்கள். முதல் சுற்றுக்கு 16 குறும்படங்கள்தான் தேர்வு செய்யப்பட்டது. இறுதி நேரத்தி இரண்டு குறும்படங்களை சேர்க்க நினைத்து, நேரமின்மையால் இயலவில்லை. அதற்காக தொடர்புடைய அந்த இரண்டு நண்பர்களும் கோபிக்க வேண்டாம். நிச்சயம் தமிழ் ஸ்டுடியோவின் குறும்பட வட்டத்தில் திரையிட்டு விவாதிப்போம். தவிர நடுவர்களின் தேர்வு குறித்தும் பலருக்கும் மாறுபட்ட கருத்துகள் இருந்தன. ஒருவரது தேர்வில் எப்போதும் இன்னொருவருக்கு சில மாற்றுக் கருத்துகள் இருக்கும். அதையெல்லாம் தாண்டிதான் நண்பர்கள் தங்கள் ஆளுமையை வளர்த்துக்கொள்ள வேண்டும். சில நண்பர்கள் இடமில்லாமல் திரும்பி செல்ல நேரிட்டது. நண்பர்களே நீங்கள் இல்லாமல் தமிழ் ஸ்டுடியோ இல்லை. உங்கள் ஒவ்வொருவரின் பங்கேற்பும்தான் தமிழ் ஸ்டுடியோவின் முதல் வெற்றி. எனவே நேற்று உங்களுக்கு ஏதேனும் மனக்குறை இருக்குமாயின் என்னிடம் பேசுங்கள். ஆனால் தொடர்ந்து தமிழ் ஸ்டுடியோ நிகழ்விற்கு வாருங்கள்.
பாலுமகேந்திரா பெயரில் விருது வழங்க அனுமதி கொடுத்த அவரது மகன் ஷங்கி மகேந்திராவிற்கும், பாலுமகேந்திரா விருது விழாவிற்கு விருதை அறிமுகம் செய்து வாழ்த்தி சென்ற திருமதி. அகிலா பாலுமகேந்திரா அவர்களுக்கும் தமிழ் ஸ்டுடியோவின் என்றும் உரித்தானது.
நிகழ்வில் பங்கேற்ற பார்வையாளர்களில் ஒரு பகுதியினர்
நேற்று நிகழ்வில் திரளாக பங்கேற்று நிகழ்வை மாபெரும் வெற்றியடை செய்த அத்தனை பார்வையாளர் நண்பர்களுக்கும், குறும்பட படைப்பாளிகளுக்கும், குறிப்பாக வெவ்வேறு மாவட்டங்களில் இருந்து கலந்துக்கொண்ட நண்பர்களுக்கும், நிகழ்வில் சிறப்பு விருந்தினர்களாக பங்கேற்ற லெனின், மாலன், சாரு நிவேதிதா, லீனா மணிமேகலை, கார்த்திக் சுப்பராஜ், தனஞ்செயன் ஆகியோருக்கும், நிகழ்விற்காக அருமையான சிற்றுண்டியை வழங்கிய நண்பர் கவிஞர் குறிஞ்சிப் பிரபாவிற்கும், நிகழ்வை சிறப்பாக நடத்தி முடிக்க உதவி புரிந்த BOFTA கல்லூரி நிர்வாகத்திற்கும், அதன் ஊழியர்களுக்கும் குறிப்பாக யோகேந்திரன், சரவணன், முகுந்தன், பூங்கொடி, ஆகியோருக்கும், இரண்டாம் பரிசு கொடுத்து நிகழ்வு சிறக்க இடத்தையும் கொடுத்து என்னுடைய பெரும்பாலான பொருளாதார சுமையை குறித்த தனஞ்செயன் அவர்களுக்கும், வேறு வேலை காரணமாக வந்திருந்தபோதும் இடையில் விருது விழாவிற்கு வந்து சில மணித்துளிகள் செலவழித்த நடிகர் நாசர் அவர்களுக்கும் தமிழ் ஸ்டுடியோவின் நன்றியை தெரிவித்துக்கொள்கிறேன். மீண்டும் சொல்கிறேன், பார்வையாளர்களே தமிழ் ஸ்டுடியோவின் முதல் வெற்றி. எனவே அவர்களுக்கு எனது பணிவான நன்றியை மீண்டும் தெரிவித்துக்கொள்கிறேன். அடுத்த படச்சுருள் தொடக்க விழாவில் சந்திப்போம். நன்றி.
நேற்றைய தமிழ் ஸ்டுடியோவின் பாலுமகேந்திரா விழாவில் பரிசு பெற்றவர்களின் விபரங்கள்:
முதல் பரிசு: கங்கானிக்கும் மரணம் - ஹரி
இரண்டாம் பரிசு: ஆயா - மகாவிதூரன்
நடுவர் தேர்வு: ஆர்ட்டிக்கில் 39 - பாலா
சிறப்பு பரிசு: ஞமலி - விஜய் ஆனந்த்
இனி நிகழ்வில் பங்கேற்ற சிறப்பு அழைப்பாளர்கள் பேசியதன் சுருக்கம்:
தமிழ்ஸ்டுடியோ நிறைய நல்ல நல்ல விஷயங்களை முன்னெடுத்து செய்துவருகிறார்கள். முதலில் லெனின் சார் பெயரில் ஒரு விருது. பிறகு பாலு மகேந்திரா சாரின் பெயரில் ஒருவிருது. லெனின் சார் இப்போதுதான் பேசிக்கொண்டிருக்கும்பொழுது சொன்னார், இங்கு (குறும்படங்கள், யதார்த்தப்படங்கள்) காட்டப்படுகிற படங்கள் தான் நிஜ சினிமா, மாற்று சினிமா என்பது கமர்ஷியல் சினிமா. அப்படி நிஜ சினிமாவை பாராட்டுவதற்காக நாம் இங்கு கூடியிருக்கிறோம்.
சினிமா நல்லாயிருக்கவேண்டுமெனில் இரண்டு கருத்துக்களும் இருக்க வேண்டும். பாராட்டுகிற கருத்தும் இருக்க வேண்டும், அதை எதிர்த்துப் பேசுகிற கருத்தும் இருக்க வேண்டும். அப்போதுதான் ஒரு நல்ல சினிமா உருவாக வாய்ப்பிருக்கிறது. நல்ல படைப்பாளிகள் உருவாவார்கள். அதற்காக தமிழ்ஸ்டுடியோ அருண் ஆக்கப்பூர்வமாக பல நல்ல விஷயங்களைச் செய்து வருகிறார். அவருக்கு என்னுடைய ஆதரவு எப்போதுமே இருக்கும். என்னால் இயன்ற உதவிகளை அவ்வப்போது செய்து வருவேன். பின்னர் நாங்கள் BOFTA ஆரம்பித்த பிறகு ஒரு நாள் அருண் என்னைத் தொடர்பு கொண்டு பேசினார். பாலு மகேந்திரா பெயரில் ஒரு விருது விழா நடக்கவிருக்கிறது, அதிக அளவிலான பார்வையாளர்கள் வருவார்கள், அதற்காக ஒரு இடம் எங்களுக்கு ஏற்பாடு செய்து தருமாறு கேட்கையில், அதனை BOFTAவிலேயே செய்யலாம் என்று சொன்னேன். ஆனால், இந்த அளவிற்கு திரளான பார்வையாளர்கள் பங்கேற்பார்கள் என்று யாருமே எதிர்பார்க்கவில்லை. இதன் மூலமாக எந்த அளவிற்கு குறும்படங்கள் வரவேற்கப்படுகின்றன, எந்த அளவிற்கு தமிழ்ஸ்டுடியோவின் இயக்கச் செயல்பாடுகளுக்கு ஆதரவு அளிக்கிறீர்கள் என்பது தெரிகிறது.
அருணுக்கு எப்படி தமிழ்ஸ்டுடியோ ஒரு கனவோ, அதேபோலத்தான் எங்களுக்கும் BOFTA ஒரு கனவு. Learn from masters என்று வைத்திருக்கிறோம். இங்கிருந்து அவர்கள் வெளியேச் செல்கையில் ஒரு masterஆகவே வெளியேச்செல்ல முடியும். உதாரணத்திற்கு பட்த்தொகுப்பு என்றால் அதற்கு பீ.லெனின், இயக்கம் என்றால் அதற்கு மகேந்திரன் சார், அவருக்கான குழு , திரைக்கதை என்று வருகிற பொழுது அதற்கு பாக்யராஜ், கார்த்திக் சுப்புராஜ் போன்றோர் இருக்கின்றனர். இவர்கள் மூலமாக எதிர்கால சினிமாவிற்கு நல்ல மாணவர்களை உருவாக்குவதுதான் குறிக்கோள். அந்தப்பாதையில் நன்றாக பயணித்து வருகிறோம். அருணிடம் கூட சொன்னேன், இந்தக் குறும்பட்த்தில் தேர்வு செய்யப்படுகிற சிறந்த குறும்பட்த்தினை எடுத்தவர்க்கு இந்த BOFTA வழங்குகிற குறுகிய கால படிப்பில் தன்னையும் இலவசமாக இணைத்துக்கொள்ளலாம். அனைவருக்கும் வாழ்த்துகள்.
பெங்களூரிலிருந்து வந்து என் குறும்பட்த்தை திரையிடுவதற்காக அருணைச் சந்தித்தேன். அப்போது அவரும் ஐ.டி. கம்பெனியில் தான் வேலையிலிருந்தார். அப்போது நான் எடுத்த குறும்பட்த்தை நிராகரித்துவிட்டார். அதன் பிறகு நாளைய இயக்குனர் நிகழ்ச்சியில் பல படங்கள் எடுத்த பின்பு அப்போதும் தமிழ்ஸ்டுடியோவில் என் பட்த்தை திரையிட முடியுமா என்று கேட்டேன். நாளைய இயக்குனர் நிகழ்ச்சிக்கும் தமிழ் ஸ்டுடியோவிற்கும் நிறைய கருத்து வேறுபாடு இருக்கிறது என்று அப்போதும் மறுத்துவிட்டார். ஆக, தமிழ்ஸ்டுடியோவில் என் குறும்படம் எதுவும் இதுவரையிலும் திரையிடப்படவில்லை. அந்தக் குறையொன்றுதான். அத்தோடு இன்று என்னை பாலு மகேந்திரா விருது வழங்கும் நிகழ்ச்சிக்கு என்னை அழைத்தமைக்கு முதலில் நன்றி.
நான் குறும்படங்களிலிருந்துதான் பெரிய திரைக்கு வந்தேன். நாளைய இயக்குனர் நிகழ்ச்சி தொலைக்காட்சியில் ஆரம்பிக்கப்பட்ட போதே, இந்நிகழ்வில் கலந்துகொண்டு வெற்றிபெற்றால் உங்கள் படங்களுக்கு தயாரிப்பாளர்கள் கிடைப்பார்கள் என்று சொல்லி சேர்க்கப்பட்ட ஒன்றுதான். நானும் அதைக்கேட்டுத்தான் அதில் பங்கு பெற்றேன். அங்கு குறும்படங்கள் எடுத்துக்கொண்டிருக்கும்பொழுதே என்னைப் போன்ற சில படைப்பாளிகளின் எண்ணம் கூட இந்தப்படங்களின் வாயிலாக தயாரிப்பாளரை சம்மதிக்கவைக்க வேண்டும் என்ற எண்ணமட்டுமில்லாமல் குறும்படங்களை, சுயாதீனத் திரைப்படங்களின் ஒரு வடிவமாகத்தான் பார்த்தோம். குறும்படங்கள் எடுத்தோம் அதை நாளைய இயக்குனர் நிகழ்ச்சியில் மட்டும் ஒளிபரப்பினோம் என்பதோடல்லாமல் நிறைய திரை விழாக்களுக்கும் எங்கள் படங்களை அனுப்பினோம். ஆகையால் என்னைச் சந்திக்கிற புதிய குறும்பட இயக்குனர்களிடம் கூட நான் சொல்வதுண்டு. குறும்படங்கள் தன்னிச்சையாக எவ்வித நிர்ப்பந்தங்களுமின்றி எடுக்க முடிந்த வட்ட்த்திற்குள் நிற்கின்றன. அவற்றை தயாரிப்பாளர்களின் சம்மதம் வாங்கவும், பெரிய திரைக்குச் செல்ல பயன்படும் நுழைவுச்சீட்டாக மட்டுமே பயன்படுத்த வேண்டாம். அந்த நோக்கத்திற்காகத்தான் படமெடுப்பார்களேயாயின் அவற்றிற்கு குறும்படங்கள் என்ற பெயரினைத் தவிர்த்து வேறு ஏதேனும் ஒரு பெயரை புதிதாக சூட்டிக்கொள்ளலாம். இந்த மாதிரியான விஷயங்களில் தமிழ் ஸ்டுடியோ அருண் தீர்க்கமான கொள்கைகளையே பின்பற்றி வருகிறார். அவர் முகநூலில் எழுதுபவைகளையும் நிறைய படிக்கிறேன். அதன்மூலம் நானும் கற்றுக்கொண்ட்துண்டு. அதிலும் பாலு மகேந்திரா அவர்களின் பெயரில் ஒரு விருது என்பதையே நான் பெரிய விஷயமாகத்தான் கருதுகிறேன். பாலு மகேந்திராவினது படங்களை முற்றிலும் பார்த்து அதிலிருந்து பல விஷயங்களைக் கற்றுக்கொண்டாலே ஒரு வக்கிரமற்ற சினிமாவினை உருவாக்க முடியும். ஆனால், அவரது படங்களைப் படிப்பதற்கே வெகுகாலம் ஆகும். நான் முதற்கொண்டு அந்த முயற்சியில் தான் இருக்கிறோம். அவர் பெயரில் ஒரு விருது, அதுவும் குறும்படங்களுக்கு என்பதில் மிகுந்த நல்ல விஷயம்.
நாங்களும் ஸ்டோன்பென்ச்சில் குறும்படங்கள் திரையிடுகிறோம். அதில் நாங்கள் சிறு முயற்சிகளையும் முன்னெடுத்திருக்கிறோம். குறும்படங்கள் எடுப்பவர்களுக்கும் வருவாய் கிடைக்கவேண்டும், அதே வேளையில் அவர்களது படங்களும் எல்லோராலும் பார்க்கப்பட வேண்டும் என்பதுதான். இதற்கு முன்பு கூட பென்ச் டாக்கீஸிலிருந்து நான்கு படங்கள் திரையிட்டோம். இதில் என்ன பிரச்சனையென்றால், குறும்படங்களில் நல்ல களம் (கதை) தேர்ந்தெடுக்கப்படாத்து எங்களுக்கு மிகவும் கஷ்டமாகயிருக்கிறது. வருகிற படங்களுக்கு ஒரு ஆறு படங்கள் தேர்ந்தெடுப்பது கூட கடினமாகயிருக்கிறது. உங்களிடம் நல்ல குறும்படங்கள் இருந்தால் அதனை ஸ்டோன்பென்ச்சிற்கும் அனுப்பலாம். அதனை பல முறைகளில் கொண்டு சேர்த்து அதிலிருந்து வருகிற பணத்தைக் கூட நாங்கள் பிரித்துத்தான் தரப்போகிறோம். உங்கள் குறும்படங்களையும் அனுப்பலாம்.
நான் இந்நிகழ்ச்சிக்கு சற்று முன்னதாகவே வந்துவிட்டேன். காத்திருந்தேன். அப்போது இந்த வானத்தைப் பார்த்துக்கொண்டிருந்தேன், அவ்வானின் வண்ணங்கள் மாறுவதைப்பார்த்துக் கொண்டிருந்தேன். பல வண்ணங்களிலும் வானம் தன் நிறத்தை மாற்றிக்கொண்டு கடைசியாக கருமையில் முடிந்த்து. இது எனக்கு மிகவும் சுவாரஸ்யமாக இருந்த்து. பல ஆண்டுகளுக்கு முன்னால் சத்யஜித்ரேயின் ஒரு படம் Distant Thunder இந்தியாவிலிருந்து நம்மை ஆண்டவர்களால் செயற்கையாக பஞ்சம் உருவாக்கப்பட்ட்து. அதைப்பற்றின ஒரு படம். சத்யஜித் ரே யும் கூட கறுப்பு வெள்ளை படங்களிலிருந்து, வண்ணப்படங்களுக்கு வந்த முதல் படமும் அதுதான். அதில் ரே நான் சொன்னது போன்ற இந்த வானத்தைப் பயன்படுத்தியிருப்பார். அதன் காரணம் என்னவென்றால் கதை நிகழும் பருவம் என்ன பருவம், கோடையா, குளிர் காலமா, வசந்தமா என்பதையெல்லாம் வானத்தைப் பார்த்தே அறிந்துகொள்ள இயலும் என்ற சூட்சுமத்தை அவர் அதில் பயன்படுத்தியிருப்பார்.
நான் இந்த மாதிரி மொட்டை மாடியில் அமர்ந்து வானத்தைப் பார்த்து பல காலங்கள் ஆகிவிட்டன. ஏதாவது எழுத வேண்டும் என்று நினைத்து, அதை சரியாக காகித்த்தில் எழுத முடியாமல் போகையிலும் ஒரு மாதிரியாக சிந்தனை நெரிகட்டிக்கொண்டு இருக்கையில் முதிர்ச்சி அடையாத, இன்னும் பேப்பருக்கு போக தகுதி அடையாத நிலையில் ஒரு அவஸ்தை ஏற்படும். இந்த மாதிரியான தருணங்களில் நான் என் வீட்டு மொட்டை மாடியில் அமர்ந்து வானத்தைப்பார்த்துக்கொண்டிருப்பேன். என் வீடு கடற்கரைக்கு அருகில் இருக்கிறது. நல்ல காற்று வரும். ஆனால் வானம் இதுபோல ஏதாவதொரு அரிய தருணத்தில்தான் வண்ணங்களைக் கொடுத்துக்கொண்டிருக்கும். பெரும்பாலும் மேகங்கள் நகர்கிற சாதாரண நீல வானமாகத்தான் அது இருக்கும். அந்த அனுபவத்தை மீண்டும் ஒரு முறை வாழ்ந்து பெருகிற வாய்ப்பைக் கொடுத்த அருணுக்கும் இந்த வானுக்கும் நன்றி.
அதேபோல தயாரிப்பாளர் தனஞ்செயனைப் பற்றியும் சொல்ல வேண்டும் என நினைக்கிறேன். அவரது புத்தகத்தை சமீபத்தில் படித்தேன். அந்த புத்தகம் வெளிவருவதற்கு முன்பே அம்ஷன் குமார் எனக்கு போன் செய்து அந்த புத்தகத்தைப் பற்றி வெகுநேரம் பேசினார். ஆனால், அப்பொழுதும் அந்தப் புத்தகம் வாங்கிப் படிக்கவேண்டும் என்ற எண்ணம் தோன்றவில்லை. ஆனால், சமீபத்தில் அந்தப் புத்தகத்தை வாங்கிப் படித்தேன். மிகுந்த திறமையான வேலையாக அது செய்யப்பட்டிருந்த்து. அதைப்போல அச்சுவடிவத்திற்குள் சினிமாவினைக் கொண்டுவருவதற்கான முயற்சிகள் மிக்க் குறைவாக தமிழில் நடந்திருக்கிறது. அதை ஒரு தொகுப்பாக முழுதாக படிப்பதென்பது மிகவும் மகிழ்ச்சியாக இருக்கிறது.
அருணோடு நிறைய முறை பேசியிருக்கிறேன். புத்தக கண்காட்சிக்கு முன்பு என்ன புத்தகங்கள் வாங்கலாம் என்றெல்லாம் அவரது அலுவலகத்தில் கூட்டம் போட்டு பேசுவார்கள். அதில் நானும் பங்கெடுத்துக்கொண்டு சில புத்தகங்களை பரிந்துரைத்திருக்கிறேன். அவைகளெல்லாம் என் தனிப்பட்ட சாயல்கள் எதுவுமின்றி அங்கீகரிக்கப்பட்ட புத்தகங்கள் என்பதில் மிகுந்த மகிழ்ச்சி கொள்கிறேன். உதாரணத்திற்கு பூமணியின் அங்காடியைப் பற்றியும், ஜோடி க்ரூஸின் ஆழி சூழ் உலகு பற்றியும் பேசினேன். ஆனால் அவையெல்லாம் ஒரு குறுகிய அறைக்குள் ஒரு பத்துபேர் முதல் இருபது பேர் வரை அமர்ந்துகொண்டு பேசுகிற வழக்கமாக இருந்த்து. இன்றைக்கு இந்நிகழ்ச்சி ஒரு பொதுக்கூட்டம் போல நிகழ்ந்துகொண்டிருக்கிறது.
இந்த குறும்படங்கள் எடுப்பவர்களுக்கு நான் சொல்ல விரும்புவது ஒன்றுதான் இந்த குறும்படங்களின் முக்கியத்துவத்தை நான் எப்படி உணர்கிறேன் என்று சொன்னால், அது இளைஞர்களுக்கு சினிமாவைக் கைக்கெட்டும் தூரத்தில் கொண்டு சேர்த்துவிட்ட்து. அதனை நான் வெகுஜன சினிமாக்களை மட்டும் கருத்தில்கொண்டு சொல்லவில்லை. குறும்படம் என்பதே ஒரு தனிப்பட்ட வகைமை. அதில் எங்களைப் போன்ற சிறுபத்திரிக்கைகளின் வாயிலாக உருவாகி வந்தவர்களுக்கு, எப்படி நாங்கள் சிறுபத்திரிக்கைகளை ஒரு ஊடகமாக நாங்கள் நினைத்தோமோ, எப்படி இலக்கியப் பத்திரிக்கைக்கான சாதனமாக நினைத்தோமோ அந்த மாதிரியான சூழ்நிலையில் குறும்படங்கள் இருக்கிறது. அப்படித்தான் பார்க்க வேண்டும் என்று நினைக்கிறேன். நம்முடைய இளமைப் பருவத்தில் சமூகத்தின் மீதான நம்முடைய பார்வைகள் கூர்மையாகவும் ஒரு கொதிப்பாகவும் இருக்கிற நேரத்தில் அவர்களுக்கு சரியான ஊடகம் கிடைக்காமல் போனால், இந்த சமூகம் மழுங்கிப் போகும் என்பது அப்பட்டமாக எல்லோரும் புரிந்துகொள்ளக்கூடிய ஒரு உண்மை.
எங்களுக்கு அந்த மாதிரியான வாய்ப்புகள் கிடைக்கவில்லை. எழுபதுகளில் பெங்களூரில் அஸிமா என்றொரு அமைப்பு இருந்த்து. அப்போது நாங்கள் ஃப்லிம் சொசைட்டிக்கெல்லாம் சென்றுதான் இந்த மாதிரியான படங்களையெல்லாம் பார்ப்போம். சத்யஜித் ரேயின் படங்களையெல்லாம் பிரபலப் படுத்த வேண்டும் என்கிற நோக்கில் சில பல குழந்தைத்தனமான செய்கைகளையெல்லாம் கூட செய்திருக்கிறோம். தி நகரில் பேருந்து நிலையத்திற்கு எதிர்புறமாக கிருஷ்ணவேணி என்றொரு திரையரங்க இருக்கிறது. முன்பெல்லாம் ஞாயிறுகளில் பகல் காட்சிகள் திரையிட மாட்டார்கள். நானும் ஜெயபாரதியும் ரேயின் படங்களை எல்லீஸ் ரோட்டிலிருந்து காசு கொடுத்து வாங்கி அந்த திரையரங்கில் திரையிட்டிருக்கிறோம். அதைப் பார்ப்பதற்கு ஒரு பத்து பேர் வருவார்கள். அந்த அரங்கத்தில் அவ்வளவு பேர் தான் இருப்பார்கள். இது மாதிரி தோ பீக்கா ஜமீன் போன்ற படங்களையும் திரையிட்டிருக்கிறோம். பின்னர் தான் ஃப்லிம் சொசைட்டியில் படம் பார்க்க ஆரம்பித்தோம். அதில் படம் பார்த்த்தன் விளைவாக எனக்குள் ஏற்பட்ட விஷயங்களை, பெங்களூரிலிருந்து அஸிமா என்கிற அமைப்பு இதே குறும்படங்களின் கான்செப்டுகளை இதே போல ஐந்து நிமிட படங்கள் ஆறு வெவ்வேறு படங்கள், இவை வெவ்வேறு நபர்கள் தயாரித்த, இயக்கிய, வெவ்வேறு கதையம்சங்கள், அணுகுமுறைகள் கொண்ட படங்களை தொகுத்து முப்பது நிமிட்த்திற்கு ஒன்றாக அதனை திரையிடுவார்கள். அதைப்பார்த்தவுடன் இதே போல இங்கு நாமும் இதனைச் செய்யவேண்டும் என்று நினைத்தேன். 35எம்.எம் என்பது மிகப்பெரும் கமர்ஷியல் மீடியம் என்பதுதான் என் மனதில் நின்றிருந்த விஷயம். 8 எம்.எம்மிற்கு பெரிய மரியாதை இல்லை. ஆக, இரண்டிற்கும் இல்லாமல் 16 எம்.எம்மில் ஒரு படம் எடுத்தோம்.
ஆனால் அதை பட்த்தொகுப்பு செய்வதற்கு அரும்பாடு பட்டோம். ஏனென்றால் அந்த 16 எம்.எம்மினை பட்த்தொகுப்பு செய்வதற்கான வசதிகள் இங்கு இல்லை. பின்னர் நான் தஞ்சாவூருக்கு குடிபெயர வேண்டிய கட்டாயம் வந்த்து. அப்போது திருச்சியிலிருந்த செயிண்ட் ஜோசப் கல்லூரிக்கு இத்தாலியில் இருந்து வந்திருந்தவரை வைத்துக்கொண்டு எங்கள் பட்த்தை திரையிட்டு எந்த இட்த்தில் வெட்ட வேண்டுமோ அந்த இட்த்தை ஒரு பென்சிலால் குறித்துவைத்துக்கொண்டு வெட்டி ஒட்டி படம் உருவாக்கியிருக்கிறோம். குடிசைத்தொழில் போல இந்த முயற்சியில் நாங்கள் இறங்கியிருக்கிறோம்.
அப்போது திரைப்படம் என்பது சாதாரண நடுத்தர வர்க்க இளைஞனுக்கு அவனுடைய செய்தியை அவனுடைய கோபத்தை அவனுடைய ஆதங்கங்களை வெளிப்படுத்திக்கொள்வதற்கான சாதகமான சூழ்நிலை இல்லையென்பதுதான் ஒரு இருபத்தைந்து ஆண்டுகளுக்கு முன்பிருந்த நிலை.
இந்த இருபத்தைந்து ஆண்டுகளில் திரைப்படங்கள் மட்டுமல்ல, எந்தவொரு ஊடகமும் இளைஞர்கள் தொட்டுவிடக்கூடிய தொலைவில், அதை ஆக்கிரமித்துக்கொள்ளக்கூடிய தொலைவில் அதை வசப்படுத்திக்கொள்ளக்கூடிய ஒரு நெருக்கத்திற்கு வந்திருக்கிறது. இது ஒரு வரவேற்கத்தக்க மாற்றம். ஆனால், இதை வைத்துக்கொண்டு என்ன செய்யப்போகிறோம் என்கிற சிந்தனை இல்லை என்றுசொன்னால் இந்த வாய்ப்புகள் சிதறடிக்கப்படும் என்பதில் சந்தேகமே இல்லை. ஆக, இந்த வாய்ப்புகளை வைத்துக்கொண்டு என்ன செய்யப்போகிறோம் என்ற அந்த உணர்வை அந்த பிரக்ஞையை எது கொடுக்கும் என்று யோசித்துப் பார்த்தீர்களேயானால் அதை உங்களுக்கு இலக்கியம் கொடுக்கும்.
இலக்கியத்தில் அடிப்படையான அம்சங்கள் இரண்டு. முதலாவது ”இருப்பதை மாற்று” என்பது. சமூகத்தை மாற்றுவது , இலக்கியம் எழுதப்படுகிற மொழியை மாற்றுவது , சிந்தனைகளை மாற்றுவது எல்லாவற்றிற்கும் அதுதான் அடிப்படை. அதை குறும்படங்களும் செய்ய முடியும். இதற்கான கூர்மையை நீங்கள் பெற வேண்டுமாயின் உங்களுக்கு நிறைய இலக்கிய வாசிப்பு வேண்டும்.
என்னுடைய நண்பர் பாலுமகேந்திராவிடம் எனக்கு மிகப் பிடித்த அம்சமே, உங்களுக்கெல்லாம் அவரை திரைப்பட இயக்குனராக, மிகச்சிறந்த ஒளிப்பதிவாளராக தெரியும். ஆனால் எனக்குத் தெரிந்த பாலு மகேந்திரா இலக்கியப் பிரக்ஞை உள்ள வாசகர். அவர் என்னிடம் பேசும்போதெல்லாம் நிறைய புத்தகங்களைக் குறித்துத்தான் பேசியிருக்கிறோம். அவரிடம் பேசும்போது நான் அறிந்துகொண்ட்து யாதெனில், ஒரு கதையை நான் படிப்பதற்கும் பாலு மகேந்திரா படிப்பதற்கும் நிறைய வித்தியாசங்களை காண முடிந்த்து. அவர் படிக்கின்ற பொழுதே இந்தக்கதை படமாக்குவதற்கு வாய்ப்புகள் இருக்கிறதா, என்கிற பார்வையில் தான் அவர் இருப்பார். அவரும் நிறைய அரிய புத்தகங்களை சேகரித்தும் வைத்திருப்பார். ஆக இலக்கியத்திற்கும் , சினிமாவிற்கும் ஒற்றுமை என்னவென்றால் படைப்பு என்பதுதான். அந்த வாய்ப்பை வைத்துக்கொண்டு ஒன்றிலிருந்து மற்றொன்றை மாற்றுவதற்கான உத்திகளையும், உற்சாகத்தையும் பெற வேண்டும். அப்படிப்பெற்று நீங்கள் குறும்படங்கள் செய்யும்பொழுதுதான் உங்கள் குறும்படங்களுக்கும் அர்த்தம் கிடைக்கும்.
இல்லையென்றால் எல்லோரும் கவிதை எழுதுவதைப் போல, எல்லோரும் இலக்கிய சிற்றிதழ் நட்த்துவது போல , எல்லோரும் குறும்படங்கள் எடுத்துக்கொண்டிருப்பார்கள். குறும்படம் என்பது பெரிய எழுச்சியாக, மாற்றமாக உருவாக வேண்டிய ஒன்று, சாதாரண சம்பவமாக முடிந்துவிடக் கூடாது என்பது என் கவலை. அதற்கான முயற்சிகள் உங்களிடமிருந்துதான் வரவேண்டும். அதற்கான தூண்டுகோல்கள் இலக்கிய வாசிப்புதான். அது அமையும் என்கிற நம்பிக்கை எனக்கு உண்டு. வாழ்த்துக்கள்.
தொடர்ச்சி அடுத்த இதழிலும் வெளியாகும்…
இந்தக் கட்டுரை பற்றிய உங்கள் கருத்துகளை அனுப்ப வேண்டிய மின்னஞ்சல் முகவரி: pesaamoli@gmail.com


தேடலும் தெரிதலும் தெளிதலும் யாவர்க்கும் சிறப்பே.: அநாமதேய தொலைபேசி

பயணங்கள் - சிறப்பு ↓
வணக்கம் எனது படைப்புக்கள் உங்களை வரவேற்கிறது . வாசித்து உங்கள் எண்ணங்களை இதில் பதிவிடுங்கள்
புதன், 23 பிப்ரவரி, 2011
குண்டுமல்லிகைச்சரம் கொண்டுவந்த வாசனை அவள் அருகே கொண்டு சென்றது என் மனதை. திருவிழாக் கூட்டத்தின் நடுவே அழகுத் தேராய் அவள் அசைந்து வரக் கண்டு அசையாது நின்ற என் விழிகள், நீண்டு வளர்ந்த கருங்குழலின் எழிலில் மொய்த்துக் கொண்டன. ஐரோப்பியமண்ணில் இப்படி ஒரு குடும்பக் குத்துவிளக்காய் பிரகாசம் வீசும் உடல் வனப்பில் ஒரு பெண்ணா ஆச்சரியப்பட்டு நின்ற என்னைத் தட்டித்தந்தாள், என் சிநேகிதி. '' அதுதான், அதுதான் அந்தா போகிறாளே அந்தப் பெட்டைதான் உன்ர ளவரனநவெ க்குக் கல்யாணம் பேசி குழம்பிப் போன பெட்டை. திடுக்கிட்டேன். ஆண்டாண்டாய் நான் சேகரித்து வைத்த ஆசிரியத்தரத்தின் அரைப்பகுதியை இழந்த அவமானம் ஏற்பட்டது. பக்தி, அடக்கம், பண்பான பேச்சு இவை அனைத்தும் நான் கண்ணால் கண்ட காட்சிகள். கடவுளிடம் ஒரு விடுதலை வாங்கி விரைந்தேன் வீடு நோக்கி. பாடும் காட்டுக் குயிலின் வாயை அடைக்க முடியுமா ஆச்சரியப்பட்டு நின்ற என்னைத் தட்டித்தந்தாள், என் சிநேகிதி. '' அதுதான், அதுதான் அந்தா போகிறாளே அந்தப் பெட்டைதான் உன்ர ளவரனநவெ க்குக் கல்யாணம் பேசி குழம்பிப் போன பெட்டை. திடுக்கிட்டேன். ஆண்டாண்டாய் நான் சேகரித்து வைத்த ஆசிரியத்தரத்தின் அரைப்பகுதியை இழந்த அவமானம் ஏற்பட்டது. பக்தி, அடக்கம், பண்பான பேச்சு இவை அனைத்தும் நான் கண்ணால் கண்ட காட்சிகள். கடவுளிடம் ஒரு விடுதலை வாங்கி விரைந்தேன் வீடு நோக்கி. பாடும் காட்டுக் குயிலின் வாயை அடைக்க முடியுமா சமுதாய சீர்கேட்டை படம் பிடிக்கும் என் பேனாவைத் தடுக்கமுடியுமா சமுதாய சீர்கேட்டை படம் பிடிக்கும் என் பேனாவைத் தடுக்கமுடியுமா ஏன் மீண்டும் வண்டு துளைக்கத் தொடங்கியது சிந்தனைப் பெட்டகத்தை.
'' வினவினேன், அவன் தோழனை."விடுமுறைக்காய் நாடுவேறு பறந்து விட்டான்" 'திருமணத்தடைக்கு காரணம்தான் யாதோ மீண்டும்துளைத்து எடுத்தது எனது வினா மீண்டும்துளைத்து எடுத்தது எனது வினா விடையும் தேடித்தந்தது. காதலில் விழுந்திருந்தால், கடைசிவரைப் போரிட்டிருப்பான். இவள் பெற்றோரால் நிச்சயிக்கப்பட்டாள். பெற்றோருக்குப் பிடிக்கவில்லை. அதனால் பெரிதாய்க் கவலை அவன் கொள்ளவில்லை. அநாமதேயத் தொலைபேசி ஒன்று அவன் வாழ்வில் அக்கறை கொள்வதாய் வந்திருந்தது. யாரோ ஒருவன், வார்த்தைகளில் அவள் வாழ்க்கையை எரிப்பதற்குத் தீ வைத்தான். நண்பனிடம் இருந்து வந்த ஆதாரம் எனக்குக் கைகொடுத்தது.
பொறுத்திருந்து அவன் வருகையைக் கண்டறிந்து சிறிது நேரம் உரிமையுடன் உரையாடினேன். சினிமாக்களிலேயே வில்லன்கள் சொந்தங்களுக்குள்ளேயே வஞ்சம் தீர்ப்பதற்கு வாளேந்துவார்கள். ஆனால், மாற்றான் வாழ்வைப் பேசியே அழிப்பதற்கு இங்கு தொலைபேசி ஏந்துவார்கள். ஒருவனுடன் தொடர்பு கொண்டுள்ள அவள், உங்கள் மகனைத் திருமணத்தில் தொடர்பு கொள்ள ஆசைப்படுகிறாள். இப்படிப் பல அவதூறான வார்த்தைகள் கூறிக் கூடிவாழ எண்ணும் குருவிகளைக் கலைத்து விடுகிறார்களே. அடுத்தவர் வாழ்வின் அழிவுக்குத் தூபம் போடுவோர் காணும் சுகம்தான் யாதோ மாற்றான் துயரத்தில் மகிழ்ச்சி காணும் மனங்களாலே வாழ்வை இழந்தோர் எத்தனை. அடுத்தவர் எம்மீது கறைகளைப் பூசிவிட்டால் கழுவிவிட்டு நிமிரும் தைரியம் பாதிக்கப்பட்டோருக்கு வளர வேண்டும். இல்லையேல், பூச எத்தனிப்போரைச் சேற்றினுள் புதைத்து அமிழ்த்துவதற்குச் சாமர்த்தியம் வேண்டும். வாழ வைப்பவர்கள் திரையின் பின் நின்று நிலைமை உரைக்க மாட்டார்கள். முகமூடி அணிந்து முகவரி உரைக்காது. பொல்லாத வார்த்தை உதிர்க்க மாட்டார்கள். திருமண வயதுக்குப் படி கண்டுவிட்டால், பகுத்தறிவு வேண்டாமா மாற்றான் துயரத்தில் மகிழ்ச்சி காணும் மனங்களாலே வாழ்வை இழந்தோர் எத்தனை. அடுத்தவர் எம்மீது கறைகளைப் பூசிவிட்டால் கழுவிவிட்டு நிமிரும் தைரியம் பாதிக்கப்பட்டோருக்கு வளர வேண்டும். இல்லையேல், பூச எத்தனிப்போரைச் சேற்றினுள் புதைத்து அமிழ்த்துவதற்குச் சாமர்த்தியம் வேண்டும். வாழ வைப்பவர்கள் திரையின் பின் நின்று நிலைமை உரைக்க மாட்டார்கள். முகமூடி அணிந்து முகவரி உரைக்காது. பொல்லாத வார்த்தை உதிர்க்க மாட்டார்கள். திருமண வயதுக்குப் படி கண்டுவிட்டால், பகுத்தறிவு வேண்டாமா பரிசம் போட்டவள் வாழ்வு பற்றிச் சிந்திக்க வேண்டாமா பரிசம் போட்டவள் வாழ்வு பற்றிச் சிந்திக்க வேண்டாமா நாலு வார்த்தை நறுக்கென்று கேட்டு நின்ற விடயம் தொடர வேண்டுமென்று உரிமையுடன் உத்தரவு போட்டு அவன் கண்களைத் திறக்கச் செய்தேன்.
நேரம் பிப்ரவரி 23, 2011
Twitter இல் பகிர்Facebook இல் பகிர்Pinterest இல் பகிர்
நல்ல எழுத்து நடை. நல்ல சொல்லாடல்.வாழ்த்துக்கள்
23 பிப்ரவரி, 2011 ’அன்று’ பிற்பகல் 5:51
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
சுவாமி விபுலானந்த அடிகளார் ஆவணப்பட வெளியீடு சுவிற்ஸலாந்து
சுவிஸ் நாட்டில் முத்தமிழ் வித்தகர் சுவாமி விபுலானந்த அடிகளாரின் 125 ஆவது ஆண்டுவிழாவினை சுவிஸ் நாட்டின் உதயம், முனைப்பு...
ஒரு நாட்டின் உயர்வுக்கு ஆசிரியர் பங்கு
சூரியனிலிருந்து எறியப்பட்ட நெருப்புப் பந்து தணிந்தது, பூமி என்னும் அழகான வடிவாய் உரு மாறியது. உயிரினங்களும் மரங்களும் தோன்றி அற்புதமான...
பூமியைப் பாதுகாக்கும் ஓஸோன் படை போல் ...
வானத்து விளக்கு வாழ்வின் ஒளி மேதினியில் உதயம் அன்பு மேலவரின் உலகம் மானிடம் ஜெயிக்க மானிடர் சிறக்க மண்ணிலே உதித்தார் மனங்கள...
எனது முழு சுயவிவரத்தைக் காண்க
அன்னையர் தின வாழ்த்து (3)
இலங்கை பயணம் 1 (1)
இலங்கை பயணம் 2 (1)
இனியும் வேண்டாம் இன்னொரு துரோகம்
இனியும் வேண்டாம் இன்னொரு துரோகம்
வா ழ்க்கையில் வெற்றி காணும் வழிமுறை
அடித்தாரைச் சொல்லியழு ஆக்கினைகள் பண்ணிவைப்போம்
தீயை அணைத்ததனால், தீயும் என் உள்ளம்
வெள்ளை அங்கிக்குள் கரையும் பருவம்
இவ்வலைப்பூவின் பதிவுகள் அனைத்தும் காப்புரிமை செய்யப்பட்டுள்ளது
வீட்டில் தயாரிக்கும் அழகுசாதனப் பொருள் - *வரட்சியான சருமம்:* *நீங்கள் வரட்சியான சருமம் கொண்டவரா கவலை வேண்டாம். நீங்கள் செய்யவேண்டியது ஒரு வாழைப்பழத்தை எடுங்கள். உங்கள் கைகளால் நன்றாகப் பிசைந்த...
வீட்டில் தயாரிக்கும் அழகுசாதனப் பொருள்
திரு. கோபாலகிருஷ்ணன் அவர்களால் வழங்கப்பட்ட பரிசு
தமிழ் தோட்டத்தில் ஜூன் மாதஅனுபவத்திற்கான முதல்பரிசு
ஒக்டோபர் இல் தமிழ்த்தோட்டம் நடத்திய கட்டுரை கவிதை போட்டிக்கான இரண்டு முதல்பரிசுகள்
Copyright © தேடலும் தெரிதலும் தெளிதலும் யாவர்க்கும் சிறப்பே., 2017. . எத்ரியல் தீம். Blogger இயக்குவது.


தேடலும் தெரிதலும் தெளிதலும் யாவர்க்கும் சிறப்பே.: வாழ்க்கைப் பாடம்

பயணங்கள் - சிறப்பு ↓
வணக்கம் எனது படைப்புக்கள் உங்களை வரவேற்கிறது . வாசித்து உங்கள் எண்ணங்களை இதில் பதிவிடுங்கள்
ஞாயிறு, 4 மார்ச், 2012
சாளரத்தினூடு தன் பார்வையைச் செலுத்தியவாறே அருகே அமர்ந்திருந்த சௌம்யாவின் கண்களிலிருந்து கண்ணீர்த்துளிகள் கன்னத்தை ஈரமாக்கியிருப்பதை அறிந்த அவள் தாய் வித்யா, அவளை அணுகி பனி படர்ந்த அழகைக் கண்ட ஆனந்தக் கண்ணீரா இல்லை ஆழமான இதயம் அழுகின்ற நீரோட்டமா இல்லை ஆழமான இதயம் அழுகின்ற நீரோட்டமா என்று மனதில் நினைத்தவளாய் தன் மகளைக் கட்டி அணைத்தான். விடுங்கோ அம்மா என்று மனதில் நினைத்தவளாய் தன் மகளைக் கட்டி அணைத்தான். விடுங்கோ அம்மா என்று சௌம்யா தாயாரைத் தள்ளிவிட்டாள். நான்தான் ஏதும் குற்றம் செய்துவிட்டேனோ என்று சௌம்யா தாயாரைத் தள்ளிவிட்டாள். நான்தான் ஏதும் குற்றம் செய்துவிட்டேனோ என்று மனதில் நினைத்தவளாய் அவளைச் சீண்டிப்பார்த்தாள். அவளும் சீறினாள். இது விளையாட்டு இல்லை. அவள் மனதால் அழுகின்றாள். என்று புரிந்து கொண்டாள். ''சௌம்யா அம்மா ஏதாவது பிழை செய்தேனா என்று மனதில் நினைத்தவளாய் அவளைச் சீண்டிப்பார்த்தாள். அவளும் சீறினாள். இது விளையாட்டு இல்லை. அவள் மனதால் அழுகின்றாள். என்று புரிந்து கொண்டாள். ''சௌம்யா அம்மா ஏதாவது பிழை செய்தேனா இல்லை உனக்கு வேறு ஏதாவது பிரச்சினையா இல்லை உனக்கு வேறு ஏதாவது பிரச்சினையா எதுவாக இருந்தாலும் சொல். அம்மாவைத் தவிர ஒரு பெண்ணுக்கு வேறு யாரும் சரியான வழியைக் காட்டமுடியாது. அழுவதால் எந்தப் பிரச்சினையும் தீரப் போவதில்லை. எதுவாக இருந்தாலும் சொல் என்றாள்.
''அம்மா என்னுடைய Best Friend லாராவிடம் எனக்குக் கணிதப்பாடத்தில் குறைவான புள்ளி கிடைத்ததைச் சொல்லிக் கவலைப்பட்டேன். அவளும் அநுதாபமாகக் கேட்டுக்கொண்டிருந்து விட்டு பிறகு 5,6 பிள்ளைகளிடம் அதைப் போய்ச் சொல்லி நக்கலடித்துக் கதைக்கின்றாள். அவள் என்னுடைய Best Friend என்று இவ்வளவு நாளும் நினைத்தேன் அம்மா'' என்று கூறி விம்மிவிம்மி அழுதாள். பெரியவர்கள்தான் இப்படி என்றால் இந்தச் சிறியவர்களும் இப்படியா என்று மனதில் நினைத்த வித்யா, மகளை அணைத்தபடி, ''இங்கே பார் என்று மனதில் நினைத்த வித்யா, மகளை அணைத்தபடி, ''இங்கே பார் பூமியெங்கும் கொட்டிக் கிடக்கிறது வெள்ளைப் பனி உன் வார்த்தைகளைப் போல. அழகாகக் காட்சியளிக்கின்றது. ஆனால், அழுக்குகளும் குப்பைகளும் நிறைந்த பூமியின் மேல் மாசற்ற தன் வெண்பஞ்சுத் தோற்றத்தை வெளிப்படுத்தி அழுக்குகளை மறைத்துக் கிடக்கின்றது. அதேபோலேயே நீ நல்லவர்கள் என்று நினைக்கும் மனிதர்கள், மனதுக்குள் எத்தனை அழுக்குகளை வைத்திருக்கின்றார்கள் என்று யாருக்குத் தெரியும். பனி படர்ந்த பூமியில் பனியை விலக்கி நல்ல நிலத்தை அறிதல் போல நல்லவர்கள் யாரென்று அறிந்தல்லவா நட்பைத் தேடிக் கொள்ள வேண்டும். யாவரும் வெள்ளை உள்ளம் கொண்டவர்கள் போலவே தெரிவார்கள். நூல்கள் பல வெளியிட்டிருப்பார்கள். அதில் பல நல்ல அறிவுரைகள் கூறியிருப்பார்கள். ஆனால், கேவலமான பல காரியங்களைச் செய்வார்கள். மேடையேறிப் பேசுவார்கள் ஆனால், தம் வாழ்க்கையில் பல குப்பைகளை வைத்திருப்பார்கள். அதனாலேயே சிலருடன் புளியம்பழம் போல் ஒட்டியும் ஒட்டாமலும் வாழவேண்டும் என்பார்கள். எதையும் எண்ணி அலட்டிக் கொள்ளாதே.
சிரித்துப் பழகினால் ஆளை வளைக்கப் பார்க்கின்றாள் என்பார்கள். துயரைப் பகிர்ந்தளித்தால் நன்றாய் நடிக்கின்றாய் என்பார்கள். திறமையைக் கொட்டினால், புகழுக்கு வீங்கிக் கிடக்கின்றாள் என்பார்கள். பேசாமல் இருந்தால், பெருமையில் இருக்கின்றாள் என்பார்கள். வாய்விட்டுப் பேசினால், அலட்டுகின்றாள் என்பார்கள், தேடிப் பழகினால், வேறு ஆளில்லை என்னைத் தேடி வருகின்றாள் என்பார்கள். ஒதுங்கிப் பழகினால், லெவல் அடிக்கின்றாள் என்பார்கள். யதார்த்தம் உரைத்தால் படித்த பெருமையில் பேசுகின்றாள் இல்லையென்றால் வித்துவச் செருக்கு என்பார்கள். இவளுக்குத்தான் எல்லாம் தெரியும் என்ற எண்ணம் கொண்டவள் என்பார்கள். உதவி செய்வார்கள் அதனால், உயர்ந்துவிட்டால், என்னால் உயர்ந்துவிட்டுப் பெருமைகாட்டுகின்றாள் என்பார்கள். எழுதிக் கொட்டினால், வார்த்தையில் வன்முறை காட்டுகின்றாள் என்பார்கள். எழுத்தை நளினப்படுத்தினால் நன்றாய் நடிக்கின்றாள் என்பார்கள். அதனால், மனதை அறியும் கருவி கண்டுபிடிக்கும் வரை மனித வாழ்க்கையை அவதானமாகத்தான் வாழவேண்டும்''
 அப்படி ஒரு கருவி இருந்தால், மனிதன் நிம்மதியாக வாழவே முடியாது. அதனால், அந்தக் கருவி கண்டுபிடிக்கக் கூடாது. வேறு இனமாக வாழவேண்டும். என்றாள் சௌம்யா. ''பிறந்துவிட்டால், அந்தப் பிறப்பின் இறுதி வரை வாழ்ந்துதான் முடிக்க வேண்டும். ஏன் மனித இனத்தில் மட்டுமே இவ்வாறான குணமுள்ளவர்கள் இருக்கின்றார்கள் என்று நினைக்கின்றாயா விலங்குகளில் இல்லையா கொம்பைக் கொண்டு மாடு ஏன் படைக்கப்படுகின்றது தன்னைப் பாதுகாத்துக் கொள்ளுவதற்காகவே. நன்றியுள்ளது நாய். ஆனால், தன் உணவை உண்ண வருகின்ற பிற நாய்களைத் துரத்திவிடுமே. தம்மைப் பாதுகாக்க பிற உயிரினங்கள் ஆயுதங்களுடனேயே பிறக்கின்றன. கடலுக்குள் வாழுகின்ற உயிரினங்களைப் பார். சில மீன்கள் ஒரு வகையான வாயுவை வெளியகற்றுகின்றன. இது எப்போதும் எதிரியைக் குறி பார்த்தே வாழும்.
சில மீன்கள் வாளுடன் வாழுகின்றன. சில மீன்கள் ஒருவிதமான பசையைக் கக்கும் இதன் மூலம் வேற்று மீன்கள் இப்பசையில் ஒட்டிக் கொள்ளும். இப்படித்தான் வாழ்க்கை முழுவதும் போராட்டம். மனிதனும் மிருகங்களும் போராடியே வாழ வேண்டும். ஏன் எத்தனை செல்களுடன் போராடி முன்னிலைக்கு வந்து எனக்கு நீ மகளாகப் பிறந்திருக்கின்றாய்'' அப்படியென்றால், என்னதான் செய்வது அம்மா'' என்று வினா எழுப்பினாள் சௌம்யா.
'' வெள்ளைக் கடதாசியாய் வாழாதே. உன்னில் பல கிறுக்கல்களைக் கீறிவிடுவார்கள். துன்பமோ இன்பமோ அநுபவித்துப் பார். சோர்ந்து கண்ணீர் விட்டால், வாழ்க்கையை வாழவே முடியாது. இதுவே வாழ்க்கை என்ற எண்ணத்தைத் திடகாத்திரமாகக் கொள். பழிப்பவரை எதிர்த்து நில். சட்டை செய்யாதே. உன் எதிர்கால வாழ்க்கையே உன் இலட்சியமாகக் கொள். சுயநலவாதியாய் இரு. இதைத்தான் வள்ளுவரும்
''தன்னைத்தான் காதல னாயின் எனைத்தொன்றுந்
என்று கூறியிருக்கின்றார். சுயநலமுள்ளவன் பிறர்க்குத் தீமை செய்ய மாட்டான். ஏனென்றால், அது தன்னைப் பாதிக்கும் என்ற காரணத்தை மனதில் கொள்வதனால் மனதைத் தீவினைபால் செலுத்த மாட்டான். உன்னை நீ நேசிக்கப் பழகிக் கொள். உன்னை வளர்த்துக் கொள். இடையில் வருகின்ற இடைஞ்சல்களை எடுத்தெறிந்துவிட்டு நிமிர்ந்து நில். மற்றவர்கள் தருகின்ற நிந்தைக்கு உன் கண்ணில் இருக்கும் கண்ணீர் வீணாகக் கூடாது. நெஞ்சை நிமிர்த்திக் கொள். உன் மனதுக்கு நியாயம் என்று படுவதை எதிர்த்து நின்று கேட்கத் தயங்காதே. சட்டென்று பேசி நியாயம் காண். சிந்தித்துக் கோழையானால், உன்னை ஏறி மிதித்து மேலே போய்க் கொண்டே இருப்பார்கள். நல்ல மனிதர்களைக் காண்பதும் அரிது. அவர்களுடன் பழகுவதும் அரிது. உலகத்தில் எல்லோருக்கும் நல்லவளாய் வாழ உன்னால் முடியாது. நல்ல மனதர்களைக் கண்டுபிடிக்கவும் உன்னால் முடியாது. அதனால், உன் மனதுக்குச் சரி என்று படும் விடயங்களை மட்டுமே செய். சந்தேகம் ஏற்பட்டால் சரியா என்று மறு பரிசீலனை செய்து பார்த்து திருத்திக் கொள். இப்போது எழுந்து வா சுத்தக் காற்றைச் சுவாசிக்க காலாற மரங்கள் அடர்ந்திருக்கும் பகுதியில் நடந்து வருவோம். காதுக்குள் மெல்லிய இசையைக் கேட்போம். இல்லை குருவிகளின் ரீங்காரத்தை ருசிப்போம். மரங்களின் சல்லாபத்தை ரசிப்போம். இயற்கையின் அற்புதத்தைக் காண்போம்'' என்று நீண்ட பிரச்சாரம் செய்து முடித்தாள் வித்யா. எழுந்த சௌம்யா அம்ம்ம்மா.......என்ற வண்ணம் அவளை இறுக்கிப் பிடித்து கன்னத்தில் முத்தமிட்டாள். ''அப்படி என்றால் இந்த மிருகங்கள், மீன்கள் எல்லாவற்றிற்கும் பாதுகாப்புக் கருவிகளை யார் படைத்தார்கள் அம்மா சௌம்யா அடுத்த கேள்வியைத் தொடுத்தாள். தாய்க்குப் பிள்ளை தப்பாமல் பிறந்திருக்கின்றது என்று மனதில் நினைத்தபடி '' அது ஒரு பெரிய உhயிவநச. அவை ஒன்றும் படைக்கப்படவில்லை. தேவை கருதி மெல்ல மெல்ல வளர்ந்தன. மனிதனுக்கு வால் இல்லாது போனது போலவேதான் நடந்தது. இது பற்றி இன்னும் ஒருநாள் விளக்கமாக விளக்குகின்றேன்'' என்ற படி தன் மகளின் கவலை தீர்த்த நிம்மதிப் பெருமூச்சுடன் எழுந்தாள் வித்யா.
நேரம் மார்ச் 04, 2012
Twitter இல் பகிர்Facebook இல் பகிர்Pinterest இல் பகிர்
உங்களுடைய பதிவுகள் பலரை சென்றடைய வேண்டுமா உங்கள் பதிவுகளை சுலபமாக கூகிள்சிறி இணையத்தளத்தில் இணைக்கலாம். உங்கள் பதிவின் சுருக்கத்தையும் அதன் இணைப்பையும் rss4sk.googlesri@blogger.com என்ற மின்னஞ்சல் முகவரிக்கு மின்னஞ்சல் செய்யுங்கள். இது தமிழ்மணம் பரப்புகிறோம் என்று கூறிக்கொண்டு உங்கள் படைப்புக்களை உங்களிடமே பணம் கறந்து பிரசுரியக்கும் கீழ்த்தர சேவை இல்லை.முற்றிலும் இலவசமான சேவை.மேலதிக தகவல்களுக்கு கீழுள்ள முகவரிக்கு செல்லுங்கள் http://www.googlesri.com/2012/03/blog-post_4830.html
4 மார்ச், 2012 ’அன்று’ முற்பகல் 11:39
4 மார்ச், 2012 ’அன்று’ பிற்பகல் 12:35
4 மார்ச், 2012 ’அன்று’ பிற்பகல் 2:44
பதிவிற்கான உட்பொருளும் சொல்லிச் சென்ற
விதமும் மிக மிக அற்புதம்
இதுபோன்ற மனதோடு பேசுகிற உறவுகள்
குறைந்து வருவதால் இழப்புகள் அதிகமாகி வருகிற
இந்தச் சூழலில் தங்கள் பதிவு
அனைவரும் அவசியம் அறிந்து கொள்ள வேண்டியது
மனம் கவர்ந்த பதிவு.பகிர்வுக்கு நன்றி
6 மார்ச், 2012 ’அன்று’ முற்பகல் 1:07
உங்கள் வரவுக்கும் பின்னூட்டத்திற்கும் மிக்க நன்றி ஐயா .
6 மார்ச், 2012 ’அன்று’ பிற்பகல் 7:55
6 மார்ச், 2012 ’அன்று’ பிற்பகல் 7:56
6 மார்ச், 2012 ’அன்று’ பிற்பகல் 7:57
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
சுவாமி விபுலானந்த அடிகளார் ஆவணப்பட வெளியீடு சுவிற்ஸலாந்து
சுவிஸ் நாட்டில் முத்தமிழ் வித்தகர் சுவாமி விபுலானந்த அடிகளாரின் 125 ஆவது ஆண்டுவிழாவினை சுவிஸ் நாட்டின் உதயம், முனைப்பு...
ஒரு நாட்டின் உயர்வுக்கு ஆசிரியர் பங்கு
சூரியனிலிருந்து எறியப்பட்ட நெருப்புப் பந்து தணிந்தது, பூமி என்னும் அழகான வடிவாய் உரு மாறியது. உயிரினங்களும் மரங்களும் தோன்றி அற்புதமான...
பூமியைப் பாதுகாக்கும் ஓஸோன் படை போல் ...
வானத்து விளக்கு வாழ்வின் ஒளி மேதினியில் உதயம் அன்பு மேலவரின் உலகம் மானிடம் ஜெயிக்க மானிடர் சிறக்க மண்ணிலே உதித்தார் மனங்கள...
எனது முழு சுயவிவரத்தைக் காண்க
அன்னையர் தின வாழ்த்து (3)
இலங்கை பயணம் 1 (1)
இலங்கை பயணம் 2 (1)
அன்று தான் உண்மையில் நான் வருந்தினேன்
இவ்வலைப்பூவின் பதிவுகள் அனைத்தும் காப்புரிமை செய்யப்பட்டுள்ளது
வீட்டில் தயாரிக்கும் அழகுசாதனப் பொருள் - *வரட்சியான சருமம்:* *நீங்கள் வரட்சியான சருமம் கொண்டவரா கவலை வேண்டாம். நீங்கள் செய்யவேண்டியது ஒரு வாழைப்பழத்தை எடுங்கள். உங்கள் கைகளால் நன்றாகப் பிசைந்த...
வீட்டில் தயாரிக்கும் அழகுசாதனப் பொருள்
திரு. கோபாலகிருஷ்ணன் அவர்களால் வழங்கப்பட்ட பரிசு
தமிழ் தோட்டத்தில் ஜூன் மாதஅனுபவத்திற்கான முதல்பரிசு
ஒக்டோபர் இல் தமிழ்த்தோட்டம் நடத்திய கட்டுரை கவிதை போட்டிக்கான இரண்டு முதல்பரிசுகள்
Copyright © தேடலும் தெரிதலும் தெளிதலும் யாவர்க்கும் சிறப்பே., 2017. . எத்ரியல் தீம். Blogger இயக்குவது.